title: Superkondensaattori

text: Kaikki kaupalliset hybridisuperkondensaattorit ovat asymmetrisiä. Niissä yhdistyvät elektrodi, jolla on suuri määrä pseudokapasitanssia sekä elektrodi, jolla on suuri määrä kaksoiskerroskapasitanssia. Tällaisissa systeemeissä faradinen elektrodi, jolla on suurempi kapasitanssi, tarjoaa korkean energiatiheyden, kun taas ei-faradinen kaksoiskerroskondensaattorielektrodi mahdollistaa korkean voimatiheyden. Hybridisuperkondensaattorin etu verrattuna symmetriseen kaksoiskerroskondensaattorielektrodiin on sen korkeampi ominaiskapasitanssiarvo sekä korkeampi jännite ja vastaavasti korkeampi ominaisenergia.


title: Superkondensaattori

text: Hybridisuperkondensaattoreissa olevat komposiittielektrodit rakentuvat hiilipohjaisista materiaaleista, jotka sisältävät pseudokapasiteettisesti aktiivisia materiaaleja kuten metallioksideita ja johtavia polymeerejä. Vuodesta 2013 suurin osa superkondensaattorien tutkimuksesta on keskittynyt komposiittielektrodeihin.


title: Superkondensaattori

text: Nanoputket mahdollistavat metallioksidien tai sähköä johtavien polymeerien homogeenisen jakautumisen, kasvattamalla samalla pseudokapasitanssia sekä kaksoiskerroskapasitanssia. Nämä elektrodit saavuttavat korkeampia kapasitansseja kuin puhtaat hiili-, metallioksidi- tai polymeeripohjaiset elektrodit. Tämä johtuu nanoputkien rakenteesta, joka mahdollistaa yhtenäisen päällystämisen pseudokapasiteettisilla materiaaleilla sekä kolmiulotteisen varausten jakautumisen.


title: Superkondensaattori

text: Uudelleenladattavien paristojen elektrodit ovat vaikuttaneet uusien hybridityyppisten superkondensaattorien elektrodien kehitykseen. Yhdessä kaksoiskerroshiilikondensaattorielektrodin kanssa epäsymmetrinen kokoonpano tarjoaa korkeamman energiatiheyden, korkeamman tehon tiheyden, pidemmän eliniän, lyhemmän latausajan kuin tyypillisissä superkondensaattoreissa.


title: Superkondensaattori

text: Elektrolyytit koostuvat liuottimista ja liuenneista aineista, jotka hajoavat positiivisiksi kationeiksi ja negatiivisiksi anioneiksi, ja tekevät elektrolyytistä samalla sähköä johtavan. Mitä enemmän ioneja elektrolyytti sisältää, sitä parempi sen johtavuus on. Superkondensaattoreissa elektrolyytit ovat sähköisesti johtava yhteys kahden elektrodin välillä. Lisäksi elektrolyytit tarjoavat molekyylejä erottavaan yksöiskerrokseen Helmholtzin kaksoiskerroksessa.


title: Superkondensaattori

text: Elektrolyytti määrittää kondensaattorin käyttöjännitteen, lämpöalueen, sarjaresistanssin ja kapasitanssin. Samalla aktivoidulla hiilielektrodilla vesiliukoisen elektrolyytin kapasitanssiarvo on 160 F/g, kun orgaaninen elektrolyytti saavuttaa vain arvon 100 F/g.


title: Superkondensaattori

text: Elektrolyytin tulee olla kemiallisesti inertti eikä se saa reagoida muiden kondensaattorin materiaalien kanssa, jotta voidaan varmistaa kondensaattorien sähköisten parametrien pitkäaikainen ja vakaa käytös. Elektrolyytin viskositeetin tulee olla tarpeeksi alhainen kastellakseen elektrodien huokoisen, sienimäisen rakenteen. Ideaalia elektrolyyttiä ei ole olemassa, mikä pakottaa tekemään kompromisseja suorituskyvyn ja muiden vaatimusten välillä.


title: Superkondensaattori

text: Separaattorien tulee fyysisesti erottaa kaksi elektrodia estääkseen suoran kontaktin aiheuttama oikosulku. Se voi olla erittäin ohut (millimetrin pari sadasosaa) ja sen tulee olla erittäin huokoista, jotta vastaava sarjaresistanssi voidaan minimoida. Separaattorien tulee myös olla kemiallisesti inerttejä suojellakseen elektrolyyttien vakautta ja johtamista.


title: Jeesus-liike

text: Jeesus-liike ("jeesushipit", engl. 'Jesus movement') oli suuri kristillinen liike hippivastakulttuurissa, tai toisin päin, merkittävä hippiliike kristinuskon kirkossa. Liikkeen jäsenistä on omat nimityksensä eri maissa. Englannin kielessä näistä käytetään nimityksiä "Jesus people" tai "Jesus freaks" (jeesus-friikit). Liike syntyi Yhdysvaltojen länsirannikolla 1960-luvun lopulla ja 1970-luvun alussa, ja levittäytyi pääasiassa Pohjois-Amerikkaan ja Eurooppaan ennen kuin se päättyi 1980-luvun alussa. Jeesus-liike jätti jälkeensä useita uskontokuntia ja kristillisiä yhteisöjä. Liike vaikutti nykyaikaisen kristillisen oikeiston ja kristillisen vasemmiston kehitykseen, ja Jeesus-musiikkiin, joka vaikutti nykyaikaiseen kristilliseen musiikkiin. Jeesus-liikkeessä pidetyt ylistystilaisuudet uursivat uraa nykyaikaisen ylistysmysiikin kehitykselle.


title: Beni Siltala

text: Pentti Juhani ”Beni” Siltala (s. 9. maaliskuuta 1953 Kittilä) on suomalainen laulaja, joka perusti ensimmäisen yhtyeensä 17-vuotiaana ja aloitti keikkailun. Hänen levytysuransa alkoi vuonna 1972. Vuonna 1992 Siltala osallistui Tangomarkkinoiden semifinaaliin ja pääsi kuudennelle sijalle.


title: Kerinci Seblatin kansallispuisto

text: Kerinci Seblatin kansallispuisto kansallispuisto Indonesiassa, Sumatran saarella. Lähes 14 000 neliökilometrin laajuinen puisto on levittäytynyt Länsi-Sumatran, Jambin, Bengkulun ja Etelä-Sumatran provinssien alueelle. Vuonna 2004 kansallispuisto listattiin UNESCOn maailmanperintöluetteloon yhdessä Gunung Leuserin ja Bukit Barisan Selatanin kansallispuiston kanssa kohteeksi Sumatran trooppinen sademetsä..


title: Kerinci Seblatin kansallispuisto

text: Kerinci Seblatin kansallispuisto sijaitsee vuoristoisessa maastossa Barisanin vuoristossa. Se on noin 350 kilometriä pitkä ja keskimäärin 45 kilometriä leveä. Keskiarvoltaan puisto sijaitsee noin 2000 metrissä. Korkein kohta on 3 805 metriin kohoava Gunung Kerinci, joka on Sumatran korkein vuori ja Indonesian korkein tulivuori.


title: Kerinci Seblatin kansallispuisto

text: Vuoristot peittävät puistosta noin 70 prosenttia, mikä vaikuttaa alueen kasvillisuuteen. Puistossa on noin 4000 kasvilajia, joista 300 on orkideoita. Alle 1500 metrissä on sademetsää, jossa valtalajeina ovat dipterokarpuskasvien ja hernekasvien lajit. Vuoristometsissä (1500–2500 metriä) kasvaa edelleen runsaasti dipterokarpuskasvia, mutta myös laakeri- ja myrttikasveja. Yli 2500 metristä löytyy laakeri-, pyökki- ja kanervakasveja. Kerincin huipulla on enää ruohoja ja yrttejä.


title: Kerinci Seblatin kansallispuisto

text: Puistossa elää useita eläinlajeja. Nisäkkäitä on kirjattu 85 ja lintuja 370 lajia. Äärimmäisen uhanalaisista nisäkäslajeista puistossa elää rottasiileihin kuuluva "Hylomys parvus", sumatrankaniini, sumatrantiikeri, sumatransarvikuono. Linnuista statuksen äärimmäisen uhanalainen on saanut sumatrankäki. Puisto tunnetaan erityisesti hyvästä sarvikuonopopulaatiostaan. Sumatransarvikuonoja asuu puistossa noin 250–500 yksilöä. Tiikeri- ja sarvikuonopopulaatiot kärsivät kuitenkin siitä, että kansallispuiston raja halkaisee lajien asuinalueet. Gunung Tujuhin järvellä on mielenkiintoisia sammakkoeläin- ja hyönteispopulaatioita. Lisäksi Kerinci Seblatin kansallispuistosta on tehty havaintoja ns. Pendek-miestä, jota pidetään kryptozoologisena olentona.


title: Saksan Grand Prix 1990

text: Saksan Grand Prix 1990 oli Formula 1 -sarjan osakilpailu, joka ajettiin 29. heinäkuuta 1990 Hockenheimringillä Länsi-Saksassa. Kilpailun voitti McLarenilla ajanut Ayrton Senna, jolle voitto oli kauden neljäs. Saksat yhdistyivät noin kaksi kuukautta kilpailun jälkeen.


title: Saksan Grand Prix 1990

text: Senna siirtyi voittonsa ansiosta takaisin MM-sarjan kärkeen ohittamalla Alain Prostin neljällä pisteellä.


title: Sãotoméniibis

text: Sãotoméniibis on äärimmäisen uhanalainen iibislintu. Sitä pidetään toisinaan oliivi-iibiksen ("Bostrychia olivacea") alalajina "Bostrychia olivacea bocagei".


title: Sãotoméniibis

text: Sãotoméniibis kasvaa noin 65 cm pitkäksi. Sen pää ja vartalo ovat oliivinvihreät, silmien ympärillä on mustat renkaat. Siivet ovat kirkkaamman vihreät. Nokka on massiivinen, oranssinsävyinen, niskassa töyhtömäinen harja.


title: Sãotoméniibis

text: Sãotoméniibistä tavataan vain São Tomé ja Príncipen saarivaltiossa Afrikan rannikolla, parisataa kilometriä Gabonista.


title: Töyhtöiibis

text: Töyhtöiibis eli erakkoiibis ("Geronticus eremita") on erittäin uhanalainen iibislintu. Niitä arvellaan elävän luonnossa noin 680 ja eläintarhoissa noin 2 000 yksilöä.


title: Töyhtöiibis

text: Töyhtöiibis kasvaa 70–80 senttimetriä pitkäksi ja sen siipien kärkiväli on 120–135 cm. Sen höyhenpeite on kiiltävän musta ja niskassa on töyhtömäinen harja. Pää on kalju, vaaleanpunertava ja ryppyinen.


title: Töyhtöiibis

text: Töyhtöiibiksiä elää Marokossa, Turkissa ja Syyriassa. Marokon populaatiossa elää vähintään 95 prosenttia kaikista villeistä töyhtöiibiksistä. Niitä on myös istutettu Itävaltaan ja Saksaan (noin 30 yksilöä) ja Espanjaan, missä laji on vihdoin alkanut lisääntyä 500 vuoden tauon jälkeen.


title: Töyhtöiibis

text: Töyhtöiibiksen kanta on pieni, mutta Marokon kanta on kasvussa onnistuneiden suojelutoimien ja useiden onnistuneiden pesintöjen jälkeen. Laji luokitellaan erittäin uhanalaiseksi.


title: Edellisen päivän saari

text: Edellisen päivän saari () on Umberto Econ kirja vuodelta 1994. Suomeksi se ilmestyi vuonna 1995.


title: Edellisen päivän saari

text: Kirja kertoo 1600-luvun italialaisesta herrasmiehestä, Roberto de la Grivestä, joka ainoana selviää myrskyn aiheuttamasta haaksirikosta. Hän rantautuu autiolle laivalle, jonka uumenista paljastuu useita yllätyksiä. "Edellisen päivän saari" on historiallinen seikkailuromaani ja kaunokirjallinen viitelabyrintti. Päähenkilön muistiinpanojen avulla kuvataan Casalen kaupungin piiritystä kolmikymmenvuotisessa sodassa, Pariisin hovielämää kieroiluineen, meridiaanin metsästystä ja sympatiapulverin salaisuuksia. Eco leikkii viitteillä historiallisista kirjoituksista aina nykypäivään saakka, uskonnollisista ja metafyysisistä pohdiskeluista nykyaikaiseen agenttiromaaniin. Pohjimmiltaan kirja kuitenkin kertoo 1600-luvusta, jolloin moderni tiede oli vielä lapsenkengissä ja perinteiset uskomukset vallalla.


title: Sininiskaiibis

text: Sininiskaiibis ("Pseudibis davisoni") on äärimmäisen uhanalainen iibislintu. Sen kannan pelätään supistuneen muutamiin satoihin yksilöihin. Hume nimesi lajin William Ruxton Davisonin kunniaksi.


title: Sininiskaiibis

text: Sininiskaiibis kasvaa 75–85 senttimetriä pitkäksi. Niskassa on sinisävyinen kaulus. Sen höyhenpeite on kiiltävän musta, niskassa töyhtömäinen harja. Kasvot ovat kaljut ja jalat punertavat.


title: Sininiskaiibis

text: Sininiskaiibiksiä elää Kambodžassa, Vietnamissa, Laosissa, Indonesiassa.


title: Matti Rantanen

text: Matti Juhani Rantanen (s. 20. helmikuuta 1952 Helsinki) on suomalainen harmonikkataiteilija ja konserttiharmonikan korkeakoulutuksen uranuurtaja.


title: Matti Rantanen

text: Matti Rantanen syntyi olympiavuonna toimistoapulainen Laina ja puuseppä Uuno Rantasen työläisperheen kolmanneksi lapseksi vaatimattomiin oloihin Helsingin Pohjoiselle Makasiinikadulle. Laina Rantanen oli lähtöisin Pudasjärveltä ja Uuno Rantanen puolestaan Suomusjärveltä, ja he olivat muuttaneet pääkaupunkiin 1930-luvulla. Perheen aiempi asunto oli tuhoutunut vuonna 1944 Helsingin pommituksissa. Pieni hellahuone, joka oli yhtaikaa keittiö, olohuone ja nelihenkisen perheen makuuhuone, oli aikaisemmin ollut vossikkakuljettajien käytössä. Asunnon alapuolella oli entisistä hevostalleista autotalleiksi muutettuja tiloja. Kaksi vanhempaa veljeä, Risto ja Pekka, oli lähetetty Ruotsiin sotalapsiksi, jonne Pekka jäikin pysyvästi. Risto-veli palasi sodan päätyttyä kotiin.


title: Matti Rantanen

text: Matti Rantanen on naimisissa harmonikkataiteilija Heidi Velamon kanssa vuodesta 1978.


title: Matti Rantanen

text:
Rantasen soittoharrastus sai kipinän hänen isänsä synnyinpaikkakunnalta lähtöisin olevan ystävän, harmonikansoittaja ja toimittaja Leevi Rantalaihon, vierailuista. Rantalaiho teki harmonikkaohjelmia Yleisradioon ja vieraili ystävänsä kotona, joka sijaitsi vanhan toimitalon vieressä. Rantalaiho oli harjoitellut Rantasilla Matin ollessa kolmivuotias ja Matti oli leikkinyt komerossa kenkälaatikon kanssa soittoa ja laulanut. Isä osti sitten pojalle tämän taipumukset huomattuaan joululahjaksi pienen harmonikan. Kuusivuotiaana hän pääsi isänsä työkaverin pojan, Raimo Sirkiän kanssa tanskalaisen soitonopettajan oppiin. Sittemmin Rantanen ja Sirkiä aloittivat opiskelun Lasse Pihlajamaan harmonikkaopistossa. Jo kahdeksanvuotiaana Matti alkoi ansaita rahaa ja rahoittaa koulunkäyntiä keikkapalkkioillaan.
Ensikonsertti oli Jyväskylän kesässä 1971. Rantanen nimitettiin Sibelius-Akatemian vastaperustetun harmonikkaluokan johtajaksi 1977 ja lehtorin virkaan 1983. Hän on toiminut vierailevana professorina muun muassa Trossingin Musiikkiakatemiassa Saksassa, Tanskan kuninkaallisessa musiikkikonservatoriossa ja Lontoon Royal Academy of Musicissa. Taideyliopiston Sibelius-Akatemia myönsi Rantaselle professorin arvonimen joulukuussa 2015.


title: Matti Rantanen

text: Rantanen on kansainvälisesti tunnettu ja haluttu instrumenttinsa mestarikurssien pitäjä ja harmonikkamusiikin luennoitsija, konsertoiva solisti ja kamarimuusikko., Toiminut lukuisissa solistitehtävissä muun muassa Radion sinfoniaorkesterissa, Avanti!:ssa sekä Keski-Pohjanmaan kamariorkesterissa, kapellimestareina muun muassa Esa-Pekka Salonen, Jorma Panula ja Atso Almila. Rantanen on tehnyt yhteistyötä noin 30 suomalaisen säveltäjän (muun muassa Einojuhani Rautavaara, Aulis Sallinen, Magnus Lindberg, Matti Murto, Jukka Tiensuu, Harri Wessman) kanssa ja kantaesittänyt noin 70 suomalaista teosta, sisältäen sooloteoksia, kamarimusiikkia ja konserttoja., .


title: Matti Rantanen

text: Luottamustehtävistä voidaan mainita muun muassa Harmonikansoiton Opettajat Ry:n puheenjohtajuus 1975–1982.


title: Matti Rantanen

text: Rantasen ensilevy julkaistiin 1980 ja se sisälsi muun muassa Bachin, Tiensuun ja Vladislav Zolotarjovin musiikkia. Kamarimusiikkilevy, joka sisältää muun muassa Erkki Jokisen, Heikki Valpolan, Tiensuun ja Harri Wessmanin musiikkia ilmestyi 1985. Vuonna 1987 häneltä ilmestyi soololevy Lasse Pihlajamaan musiikkia ja vuonna 1990 tupla-CD kamarimusiikkia useilta suomalaisilta nykysäveltäjiltä.


title: Jätti-iibis

text:
Jätti-iibis ("Pseudibis gigantea", synonyymi "Thaumatibis gigantea") on äärimmäisen uhanalainen iibislintu ja sukunsa ainoa laji. Niitä arvioidaan olevan jäljellä alle 50 yksilöä
Jätti-iibis kasvaa yli metrin pituiseksi. Sen höyhenpeite on ruskeansävyinen. Pää on kalju ja harmahtava, jalat vantterat ja joko punertavat tai oljenväriset.


title: Jätti-iibis

text: Jätti-iibiksiä elää Kambodžassa ja Laosissa.


title: TF1

text: TF1 on ranskalainen yksityinen Groupe TF1:n omistama televisiokanava. Kanava yksityistettiin 1987. TF1 on Euroopan suurin kaupallinen kanava.


title: Evan Seinfeld

text: Evan Seinfeld (s. 29. joulukuuta 1967 Brooklyn, New York) on yhdysvaltalainen muusikko, näyttelijä ja ohjaaja. Hänet tunnetaan parhaiten Biohazard-yhtyeen keulahahmona. Hänen muita yhtyeitään ovat Damnocracy ja The Spyderz.


title: Evan Seinfeld

text: Hän myös näytteli TV-sarjassa Kylmä rinki moottoripyöräjengiläistä nimeltä "Jaz Hoyt".


title: Evan Seinfeld

text: Seinfeld on naimisissa pornonäyttelijä Tera Patrickin kanssa ja Seinfeld on itsekin näytellyt pornoelokuvissa pseudonyymillä "Spyder Jonez".


title: Inositoli

text:
Inositoli, (jonka luonnossa yleisimmin esiintyvä muoto on "myo"-inositoli, "cis"-1,2,3,5-"trans"-4,6-sykloheksaheksoli), on karbosyklinen alkoholi (polyoli), joka on rakenneosana useissa eukarioottisolujen lipiditoisioläheteissä, kuten inositolifosfaatissa, fosfatidyyli-inositolissa (PI) ja fosfatidyyli-inositolifofaatissa (PIP).
Inositoli on vesiliukoinen yhdiste, jota elimistö syntetisoi glukoosista. Se luokitellaan ns. vitamiinin kaltaiseksi yhdisteeksi, joka ei kaikilta osin täytä klassista vitamiinin määritelmää, mutta joka on välttämätön esimerkiksi kaloille tietyssä kasvuvaiheessa.


title: Inositoli

text: Inositolia on eniten pähkinöissä, pavuissa ja viljassa, joista sen hyväksikäytettävyys on kuitenkin heikkoa. Sitä on paljon myös äidinmaidossa, jonkin verran myös lehmänmaidossa. Elimistössä inositolia on paljon hermokudoksessa ja munuaisissa. Inositolilla on suuri merkitys solukalvon osana, lisäksi sitä tarvitaan eikosanoidien, monityydyttymättömien rasvahappojen synteesissä sekä solujen välisessä viestinnässä.


title: Inositoli

text: Energiajuomissa on inositolia noin 20 mg/100 ml. Koska inositoli ei ole välttämätön ravintoaine, ei sille ole asetettu saantisuositusta.


title: Inositoli

text: Inositolin kemiallinen kaava on CHO, moolimassa 180,16 g/mol ja CAS-numero 87-89-8.


title: Itis

text: Itis tai ITIS voi tarkoittaa seuraavia asioita:


title: Lemo

text: Lemo voi tarkoittaa seuraavia asioita:


title: Silhuetit

text: Silhuetit oli vuonna 1977 perustettu lauluyhtye, jonka tunnetuimpia levytyksiä oli "Jos mulle sydämesi annat", "Onnestain on puolet sinun" ja "Soittotunnit". Vuonna 1980 yhtye osallistui Suomen Eurovision laulukilpailun karsintoihin.


title: Veikko Sato

text: Veikko Kalervo Sato (24. syyskuuta 1925 Vampula – 26. elokuuta 1958) oli suomalainen laulaja, jonka levytysura alkoi vuonna 1948. Suosituin hänen kappaleistaan oli Toivo Kärjen säveltämä ja Reino Helismaan sanoittama "Linjuripolkka", jonka Sato levytti vuonna 1950. Kärjen mukaan Sato oli sirkuslaulaja, mutta "niin liukaskielinen polkanlurittaja, ettei vastaavaa löytynyt". Viimeiset levytyksensä Sato teki vuonna 1955. Sato tunnettiin iloisena kaverina, mutta yksityiselämässään hän oli rauhaton vaeltaja. Hän kuoli vain 32-vuotiaana.


title: Valjantsina Tsybulskaja

text: Valjantsina Tsybulskaja (, s. 9. helmikuuta 1968, Rostov, Neuvostoliitto) on valkovenäläinen kävelijä.


title: Valjantsina Tsybulskaja

text: Tsybulskaja käveli Göteborgin MM-kisoissa 1995 kahdenneksitoista 10 kilometrin kävelyssä ajalla 43.34. Kaksi vuotta myöhemmin hän oli samalla matkalla kävelyn maailmancupissa yhdestoista ajalla 42.54 ja voitti Ateenan MM-kisoissa 10 000 metrin ratakävelyssä MM-pronssia ajalla 43.49,24. Vuonna 1999 hän sijoittui kävelyn maailmancupissa 20 kilometrin kävelyssä kahdenneksikymmenenneksiviidenneksi käveltyään 1.33.14. Sydneyn olympialaisissa 2000 hän oli matkan kahdeskymmeneskahdeksas, mutta seuraavana vuonna Edmontonin MM-kisoissa hän voitti MM-hopeaa ajalla 1.28.49. 2002 hän käveli kävelyn maailmancupissa seitsemänneksi ja voitti Pariisin MM-kisoissa 2003 MM-pronssia ajalla 1.28.10. Vuonna 2004 hän sijoittui kävelyn maailmancupissa kolmanneksikymmenenneksiseitsemänneksi ja Ateenan olympialaisissa viidenneksitoista.


title: Ian Kershaw

text: Ian Kershaw (29. huhtikuuta 1943 Oldham, Lancashire, Englanti), Sir, on brittiläinen historioitsija, joka tunnetaan Adolf Hitler -elämäkerroistaan. Hän on professori Sheffieldin yliopistossa.


title: Ian Kershaw

text: Kershaw on naimisissa Dame Betty Kershaw’n kanssa.


title: William L. Shirer

text: William L. Shirer () oli yhdysvaltalainen toimittaja ja historioitsija.


title: William L. Shirer

text: Shirer työskenteli muun muassa Chicago Tribune -lehdelle ja CBS-radioyhtiölle. Hän oli CBS:n Saksan-toimittaja kolmannen valtakunnan aikana 1934–1940 ja raportoi Saksan sodankäyntiä Berliinistä käsin. Hänen kirjoistaan on suomennettu "Kolmannen valtakunnan nousu ja tuho".


title: Etiopialainen kalenteri

text: Etiopialainen kalenteri (), tunnettu myös nimellä ge'eziläinen kalenteri, on Etiopian pääasiallinen kalenteri ja sitä käytetään myös liturgisena kirkkokalenterina Etiopian ja Eritrean koptilaisilla kirkoilla. Kalenteri perustuu aleksandrialaiseen eli koptilaiseen kalenteriin, joka taas perustuu vielä vanhempaan egyptiläiseen kalenteriin. Vuoden ja kuukausien alkamispäivät sekä kuukausien pituudet ovat etiopialaisessa kalenterissa samat kuin koptilaisessa, mutta vuosilukujen osalta ne poikkeavat toisistaan.


title: Etiopialainen kalenteri

text: Kuten juliaanisessa ja koptilaisessa kalenterissa, etiopialaisessakin kalenterissa lisätään lisäpäivä joka neljäs vuosi. Vuodessa on kaksitoista kolmenkymmenen päivän kuukautta, joiden lisäksi on viisi tai kuusi "lisäpäivää" (jota yleensä kutsutaan kolmanneksitoista kuukaudeksi).


title: Etiopialainen kalenteri

text: Vuosi alkaa samanaikaisesti kuin koptilaisessakin kalenterissa: 29. elokuuta tai 30. elokuuta juliaanisen kalenterin mukaan ja 11. tai 12. syyskuuta gregoriaanisen kalenterin mukaan. Ajanlasku on vajaat 8 vuotta länsimaista ajanlaskua jäljessä, ja Etiopiassa juhlittiin vuoden 2000 alkamista 12. syyskuuta 2007.


title: Etiopialainen kalenteri

text: Nämä päivämäärät pätevät vain maaliskuusta 1900 helmikuuhun 2100.


title: Jambi (provinssi)

text: Jambi on Indonesian provinssi Sumatran saaren itärannikolla. Jambin naapuriprovinsseja ovat pohjoisessa Riau, lännessä Länsi-Sumatra ja Bengkulu ja etelässä Etelä-Sumatra. Idässä Jambi rajoittuu Etelä-Kiinan mereen.


title: Jambi (provinssi)

text: Jambin pääkaupunki on myös nimeltään Jambi. Provinssissa on yhteensä noin 2 879 900 asukasta (vuonna 2010) ja se on pinta-alaltaan 50 058 neliökilometriä. Noin 98 % asukkaista on muslimeita ja suurin etninen ryhmä on malaijit.


title: Jambi (provinssi)

text: Historiansa aikana Jambin alue on kuulunut 600-1300 luvuilla kukoistaneeseen Srivijayan kunigaskuntaan. Srivijayan imperiumin taantuessa Jambin alue irtautui sen otteesta ja alueelle muodostui Jambin sulttaanikunta. 1600-luvulle alueelle tulivat hollantilaiset, jotka liittivät Jambin sulttaanikunnan alueen Kaakkois-Aasian siirtomaihinsa.


title: Jambi (provinssi)

text: Malaijit muodostavat suurimman osan Jambin väestöstä. Suurimmat vähemmistökansallisuudet ovat Jaavalaiset ja Kerinciläiset.


title: Joulu Tampere

text: Joulu Tampere tai Tampereen joulun avaus on jokavuotinen tapahtuma, jota vietetään marraskuussa. Sen järjestää Tampere Tunnetuksi ry, joka edustaa yli 300 tamperelaista yritystä.


title: Joulu Tampere

text: Joulun avaus järjestetään Tampereen keskustassa sunnuntaipäivänä. Tapahtuma koostuu jouluparaatista sekä ohjelmallisesta tapahtumasta joulupukkeineen ja Petteri-poroineen. Keskustorin joulukuusen valot sytytetään ja kaupat paljastavat jouluikkunansa. Myös Tampereen Valoviikkojen valokuviot palavat koko joulun avauksen ajan.


title: Sakari Sandroos

text: Sakari August Sandroos (6. marraskuuta 1919 Vihti – 9. toukokuuta 1997 Nurmijärvi) oli suomalainen korpraali ja Mannerheim-ristin ritari numero 124.


title: Sakari Sandroos

text: Sandroos taisteli koko jatkosodan ajan JR 7:n riveissä aloittaen pikakivääriampujana ja edeten joukkueen varajohtajaksi. Hänet nimitettiin Mannerheim-ristin ritariksi 21. marraskuuta 1943.


title: Sakari Sandroos

text: Siviiliammatiltaan Sakari Sandroos oli puuseppä.


title: Magdelín Martínez

text: Magdelín Martínez (s. 10. helmikuuta 1976, Camagüey, Kuuba) on italialainen kolmiloikkaaja.


title: Magdelín Martínez

text: Martínez loikki Edmontonin MM-kisoissa 2001 kolmiloikassa neljänneksi tuloksella 14,52. Kauden lopussa hän oli GP-finaalissa neljäs. Kaksi vuotta myöhemmin hän sijoittui Birminghamin sisäratojen MM-kisoissa viidenneksi. Myöhemmin samana vuonna hän oli toinen Euroopan cupissa tuloksella 14,76 ja voitti MM-pronssia Pariisin MM-kisoissa loikittuaan 14,90. Kauden lopussa hän oli viides. Martínez sijoittui Budapestin sisäratojen MM-kisoissa 2004 viidenneksi ja Ateenan olympialaisissa seitsemänneksi. Myöhemmin samana vuonna hän oli viides.


title: Magdelín Martínez

text: Martínez voitti 2005 Madridin sisäratojen EM-kisoissa hopeaa. Myöhemmin samana vuonna hän loikki Helsingin MM-kisoissa kahdeksanneksi ja seitsemänneksi. Seuraavana vuonna hän voitti Euroopan cupin ykkösliigan, mutta karsiutui Göteborgin EM-kisoissa. Osakan MM-kisoissa 2007 hän sijoittui kuudenneksi. Hän karsiutui Pekingin olympialaisissa 2008, Torinon sisäratojen EM-kisoissa 2009 ja Berliinin MM-kisoissa 2009.


title: Magdelín Martínez

text: Martínez on voittanut Italian mestaruuden kolmiloikassa vuosina 2002–2007 ja sisäratojen mestaruuden vuosina 2003–2005 sekä 2008 ja 2009.


title: Magnus Malan

text: Magnus André De Merindol Malan (30. tammikuuta 1930 Pretoria, Etelä-Afrikka – 18. heinäkuuta 2011) oli Etelä-Afrikan puolustusministeri ja Etelä-Afrikan puolustusvoimien komentaja.


title: Magnus Malan

text: Malan nousi Etelä-Afrikan puolustusvoimien komentajaksi vuonna 1976 ja nimitettiin pääministeri Pieter Willem Bothan hallituksen puolustusministeriksi lokakuussa 1980. Puolustusministerinä toimiessaan Malan vastasi muun muassa Civil Cooperation Bureaun perustamisesta. Hän sai 2. marraskuuta 1995 syytteet apartheid-järjestelmän aikana toteutetuista poliittisista murhista ja osuudesta kolmentoista mustan tappamisesta KwaMakhutan townshipissä Durbanin lähellä vuonna 1987. Todisteiden puutteessa hänet vapautettiin vuonna 1996.


title: Gunung Kerinci

text: Gunung Kerinci on Indonesian korkein tulivuori. Se sijaitsee Sumatran saarella Barisanin vuoristossa. Yli 3800 metrin korkuinen vuori on Kerinci Seblatin kansallispuiston huomattavin maastonpiirre. Vuori kohoaa jopa 2400–3300 metriä ympäröivän tasangon yläpuolelle. Kerincin huipulla on syvä ja 600 metriä leveä kraatteri, joka on usein osin täyttynyt vedellä muodostaen kraatterijärven.


title: Gunung Kerinci

text: Kerinci on aktiivinen tulivuori ja se on purkautunut useasti vuoden 1838 ensimmäisen rekisteröidyn purkauksen jälkeen . Viimeisin purkaus tapahtui vuonna 2004 VEI-asteikon lukemalla 2 . Tämän jälkeen tulivuoren aktiivisuus on ollut kasvussa ja alueen asukkaita on myös varoitettu asiasta .


title: Unkarin Grand Prix 1990

text: Unkarin Grand Prix 1990 oli Formula 1 -sarjan osakilpailu, joka ajettiin 12. elokuuta 1990 Hungaroringilla Unkarissa. Kilpailun voitti Williamsilla ajanut Thierry Boutsen, jolle voitto oli kauden ensimmäinen ja F1-uran viimeinen. Hän saavuttii kilpailussa ainoan paalupaikkansa. Helsingin Sanomat 12.8.1990


title: Vjačeslavs Fanduļs

text: Vjačeslavs Fanduļs (; s. 17. maaliskuuta 1969 Leningrad, Venäjän SFNT, Neuvostoliitto) on entinen latvialainen jääkiekkoilija.


title: Vjačeslavs Fanduļs

text: Juniorina Fanduļs pelasi Riian junioriseuroissa ja aloitti ammattilaisuransa maineikkaassa Riian Dynamossa. Hän on pelannut Suomessa täysiä kausia Ässissä, TPS:ssä, Kärpissä ja Sportissa. Lähdettyään Ässistä Fanduļs on pelannut pääasiassa alemmilla sarjatasoilla useammissa seuroissa.


title: Vjačeslavs Fanduļs

text: Viimeisin pääsarjatason seura oli latvialainen ASK/Ogre, joka pelasi tuolloin Valko-Venäjän Ekstraligassa. Fanduļs on edustanut seuraa Latvian liigassa kausina 2005–2006 sekä 2006–2007. Kaudella 2010–2011 hän edusti Latvian kakkosdivisioonan SK Sagaa, tehden tuolla tasolla yli kolme pistettä per peli.


title: Vjačeslavs Fanduļs

text: Kaudella 2012–2013 Fanduļs pelasi II divisioonaa ja keväällä alempaa Suomi-sarjaa porilaisessa Karhu HT:ssa.


title: Vjačeslavs Fanduļs

text: Fanduļs on edustanut Latviaa MM-kilpailuiden A-sarjassa kuusissa kilpailuissa sekä vuoden 2002 Salt Lake Cityn olympialaisissa.


title: Vjačeslavs Fanduļs

text: Fanduļs aloitti valmennusuransa kotimaansa liigassa toimiessaan kausilla 2010–11 ja 2011–12 HK Ogren päävalmentajana. Kaudella 2011–12 hän oli Ässien B-nuorten päävalmentaja. Seuraavaksi kaudeksi hän siirtyi Ässien A-nuorten valmennusryhmään apuvalmentajaksi. 2014–15 Fanduļs toimi II divisioonassa pelanneen Karhu HT:n päävalmentajana. Tämän jälkeen Fanduļs valmensi Kazakstanin mestaruussarjassa HK Termitaun joukkuetta kaudella 2015–2016. Yhden välivuoden jälkeen Fanduļs palasi Poriin Karhu HT:n päävalmentajaksi kaudelle 2017–2018.


title: CouchSurfing

text: Couchsurfing on internetissä toimiva vieraanvaraisuusjärjestö, jonka tarkoituksena on tarjota paitsi mahdollisuus ilmaiseen majapaikkaan matkalla ollessa, myös kulttuurivaihtoa uusien tuttavuuksien muodossa. Majapaikan tarjoaminen perustuu pääsääntöisesti vastavuoroisuusperiaatteelle. Tämä ei kuitenkaan ole velvoite, vaan on täysin sallittua tavata matkalaisia heitä majoittamatta esimerkiksi nähtävyyksien esittelyn merkeissä.


title: CouchSurfing

text: Casey Fenton perusti järjestön tammikuussa 2004, ja sillä on jo yli kolme miljoonaa jäsentä (lokakuussa 2011).


title: CouchSurfing

text: Couchsurfing.com on voittoa tavoitteleva yhtiö.


title: CouchSurfing

text: Järjestön internetsivusto suljettiin 30. kesäkuuta 2006 tietokannan käsittelyvirheen ja puutteellisten varmuuskopiomenetelmien aiheutettua jäsentietojen osittaisen katoamisen. Järjestön perustaja päätti sulkea sivuston kokonaan, mutta jäsenten tyytymättömyys päätökseen ja toiveet jatkaa toimintaa johtivat sivuston elvyttämisurakan käynnistämiseen, ja se oli jälleen täysin toimintakuntoinen heinäkuun 7. päivään mennessä, joskin järjestön väittämän mukaan ainoastaan joitakin pääosin epäaktiivisia profiileita menetettiin.


title: CouchSurfing

text: Maaliskuun viidentenä 2009 Iso-Britaniassa asuva marokkolainen mies Abdelali Nachet raiskasi hongkongilaisen naisen, joka yöpyi hänen luonaan CouchSurf-projektin kautta. Nachet sai 10 vuoden vankeustuomion.


title: Puolan parlamenttivaalit 2007

text: Puolan parlamenttivaalit 2007 käytiin 21. lokakuuta 2007. Kaksikamarisen parlamentin alahuoneen eli sejmin ja ylähuoneen eli senaatin vaalit olivat ennenaikaiset, sillä ne olisi normaalisti järjestetty vasta vuonna 2009.


title: Puolan parlamenttivaalit 2007

text: Vuoden 2005 vaalien jälkeen muodostettiin Puolassa enemmistöhallitus, jonka suurimpana puolueena oli Laki ja Oikeus. Pääministeriksi tuli presidentti Lech Kaczyńskin kaksoisveli Jarosław Kaczyński. Hallituksen muut puolueet olivat populistinen Itsepuolustus) ("Samoobrona") ja uskonnollis-oikeistolainen Puolan perheiden liitto (LPR).


title: Puolan parlamenttivaalit 2007

text: Keskenään riidellyt hallitus ajautui kriisiin heinäkuussa 2007 pääministeri Kaczyńskin erotettua hallituksestaan Itsepuolustuksen johtajan Andrzej Lepperin lahjusten otosta epäiltynä. Lepper on kiistänyt syytteet. Lahjusten tarjoaja oli Puolan poliisin korruptionvastainen yksikkö, joka näin halusi saada todisteita Lepperiin kohdistuneista korruptioepäilyistä. Lepperiä oli etukäteen varoitettu poliisin toimista. Erottamisen jälkeen Laki ja oikeus -puolueen johto keskittyi selvittämään, kuka tiedon oli vuotanut. Pääepäilty, sisäministeri Janusz Kaczmarek erotettiin hallituksesta ja pidätettiin 30. elokuuta 2007 yhdessä kahden korkean poliisiviranomaisen kanssa. Kaikki pidätetyt vapautettiin nopeasti ja asiaa käsitellyt tuomioistuin totesi, ettei perusteita pidätykselle ollut. Erottamisensa jälkeen Kaczmarek todisti sejmin valiokunnan edessä hallituksen vakoilleen poliittista oppositiota ja lehdistöä.


title: Puolan parlamenttivaalit 2007

text: Lepperin eron jälkeen hallitus hajosi, kun Itsepuolustuksen ja Samoobronan ministerit erosivat siitä. Koska Laki ja Oikeus -puolueella ei ollut enää hallituskumppaneita eikä siten myöskään enää toimivaa enemmistöhallitusta, kävi uusien vaalien järjestäminen yhä todennäköisemmäksi. Osa poliittisista puolueista olisi kuitenkin halunnut sejmin jatkavan, jotta Kaczmarekin erottamiseen johtaneet syyt olisi tutkittu.


title: Puolan parlamenttivaalit 2007

text: 8. syyskuuta 2007 sejm päätti äänestyksen jälkeen järjestää ennenaikaiset vaalit. Tämän kannalla olivat kaikki muut puolueet paitsi Itsepuolustus ja Puolan perheiden liitto. Samana päivänä presidentti Kaczyński määräsi vaalipäiväksi 21. lokakuuta 2007.


title: Puolan parlamenttivaalit 2007

text: Parlamentin alahuoneessa eli sejmissä vaalien tulokset olivat seuraavat:


title: Puolan parlamenttivaalit 2007

text: Vaalien äänestysprosentti oli 53,88%.


title: Puolan parlamenttivaalit 2007

text: Vaaleihin oli rekisteröitynyt valtakunnallisesti seitsemän puoluetta. Niillä oli ehdokkaita jokaisessa vaalipiirissä.


title: Puolan parlamenttivaalit 2007

text: Lisäksi kolmella muulla puolueella oli ehdokkaita yksittäisissä vaalipiireissä.


title: Puolan parlamenttivaalit 2007

text: Vaalikampanjan keskeinen kysymys oli Laki ja oikeus -puolueen sekä muiden puolueiden vastakkainasettelu. Laki ja Oikeus (PiS) ilmoitti taistelevansa "klikkiä" vastaan, joka sen mukaan koostuu talouselämän johtajista, lehdistöstä ja entisistä kommunisteista. Muut puolueet syyttivät puolestaan Laki ja oikeus -puoluetta harvainvaltaisista otteista maan johtamisessa.


title: Puolan parlamenttivaalit 2007

text: Suurimmat puolueet olivat vaalikampanjan ajan olleet periaatteessa samaa mieltä Puolan roolista EU:ssa ja Natossa. Puolan osallistumisen Irakin sotaan on edellisessä parlamentissa olleista puolueista kyseenalaistanut vain konservatiivinen Puolan perheiden liitto.


title: Puolan parlamenttivaalit 2007

text: Kansalaisfoorumi (PO) korosti kampanjassaan olevansa modernimpi vaihtoehto kuin Laki ja Oikeus. PO keskitti kampanjansa suuriin kaupunkeihin ja tavoiteli myös EU-jäsenyyden aikana muihin yhteisömaihin muuttaneiden yli miljoonan puolalaisen ääniä. Molemmissa tavoitteissa se myös onnistui.


title: Puolan parlamenttivaalit 2007

text: Vaalikampanja alkoi eräiden merkittävien poliitikkojen loikkaamisilla toiseen puolueeseen. Bogdan Borusewicz, eräs Solidaarisuus-liikkeen veteraaneista ja Puolan parlamentin ylähuoneen senaatin puhemies, ilmoitti siirtyvänsä hallituspuolue PiS:istä PO:hon. Toisenlainen siirto koettiin kun eräs Puolan suosituimmista poliitikoista, PO:n varapuheenjohtaja Jan Rokita ilmoitti siirtyvänsä syrjään politiikasta. Tämän ilmoituksen syynä oli hänen vaimonsa Nelly Rokitan valinta presidentin neuvonantajaksi ja asettuminen PiS:n ehdokkaaksi. Puolalaisessa lehdistössä on yleisesti ennustettu Jan Rokitan palaavan politiikkaan vaalien jälkeen.


title: Puolan parlamenttivaalit 2007

text: Keskusta-vasemmistolainen LiD koki menetyksen kun entinen pääministeri Leszek Miller ilmoitti siirtymisestään populistiseen Itsepuolustus-puolueeseen. LiD koki lisäksi vaikeuksia kun sen johtaja, entinen presidentti Aleksander Kwaśniewski esiintyi humalaisena Ukrainassa pidetyssä luentotilaisuudessa.


title: Puolan parlamenttivaalit 2007

text: Vaalikampanjan ensimmäinen tv-väittely järjestettiin 1. lokakuuta 2007 kun LiD:n Kwaśniewski ja PiS:in johtaja, pääministeri Kaczyński kohtasivat. Keskustelussa välteltiin monia jommallekummalle osapuolelle kiusallisia teemoja, kuten korruptiota ja poliitikkojen pidätyksiä. Mielipidetutkimusten mukaan väittely päättyi tasapeliin. Toinen tv-väittely käytiin 15. lokakuuta 2007 pääministeri Kaczyńskin ja PO:n johtajan Donald Tuskin välillä. Väittely päättyi kaikkien julkisuudessa esiintyneiden arvioiden mukaan Tuskin selkeään voittoon.


title: Puolan parlamenttivaalit 2007

text: Mielipidetiedustelut ovat olleet aikaisemmissa Puolan vaaleissa epäluotettavia. Esimerkiksi edellisissä vaaleissa kaikki mielipidetiedustelut ennustivat Kansalaisfoorumin nousua suurimmaksi puolueeksi, mutta näin ei kuitenkaan tapahtunut.


title: Puolan parlamenttivaalit 2007

text: Mielipidetiedustelujen mukaan Laki ja Oikeus PiS sekä Kansalaisfoorumi PO olivat vaalikampanjan alussa molemmat 25–30 prosentin kannatuksessa. Vasemmistolaisen LiDin kannatus on tutkimuksissa noin 10–15 prosenttia. Edellisen hallituksen muut puolueet LPR ja Samoobrona ovat noin 5 prosentin kannatuksessa. Lokakuun alkupuolella sekä PiS että PO olivat nostaneet kannatuksensa yli 30 prosentin. Useimmissa tiedusteluissa PiS johti PO:ta joillakin prosenttiyksiköillä.


title: Puolan parlamenttivaalit 2007

text: Vaalien lopputuloksen selvittyä nousi todennäköisimmäksi hallitusvaihtoehdoksi PO:n ja PSL:n enemmistöhallitus jonka pääministeriksi tulisi Tusk.


title: Belgian Grand Prix 1990

text: Belgian Grand Prix 1990 oli Formula 1 -sarjan osakilpailu, joka ajettiin 26. elokuuta 1990 Spa-Francorchampsissa Belgiassa. Kilpailun voitti McLarenilla ajanut Ayrton Senna, jolle voitto oli kauden viides.


title: Nothing Gold Can Stay

text: Nothing Gold Can Stay on A New Found Glory -yhtyeen ensimmäinen studioalbumi. Alun perin CD:tä julkaistiin vain 400 kappaletta vuonna 1999. Tässä Eulogy Recordingsin julkaisemassa versiossa oli sampleja elokuvasta "Outsiders – kolmen jengi". Nämä samplet otettiin kuitenkin pois, kun Drive-Thru Records julkaisi levyn uudelleen. Samplet kuitenkin säilyivät albumin vinyylipainoksessa, joka oli kultaisessa vinyylilevyssä. Tämän version painos oli rajoitettu 1 000 kappaleeseen.


title: Vexillatio

text: Vexillatio oli tilapäinen yksikkö Rooman valtakunnan armeijassa. Legioonasta saatettiin irrottaa vexillatio jotain tiettyä tehtävää varten. Nimi vexillatio tulee lipusta, vexillum, jota nämä yksiköt käyttivät. Lipussa oli muun muassa legioonan tunnus ja nimi. Vexillatioihin kuului luultavasti myös auxiliaa, vaikka ne liitettiinkin yleensä johonkin legioonaan. Vexillatioita koottiin tarpeen vaatiessa vastaamaan uhkiin Rooman rajoilla, sisällissotiin tai hyökkäyksiin Rooman vihollisia vastaan. Vexillatioiden koko vaihteli, mutta yleensä ne sisälsivät 1000 jalkaväkeä ja 500 ratsuväkeä.


title: Vexillatio

text: Dominaatin aikana vexillatiolla tarkoitettiin etupäässä armeijan ratsuväkiyksikköjä.


title: New Found Glory (albumi)

text: New Found Glory on samannimisen yhtyeen toinen studioalbumi, joka julkaistiin 26. syyskuuta 2000. Albumi myi RIAA:n sertifikaatioiden mukaan kultaa 24. kesäkuuta 2003.


title: New Found Glory (albumi)

text: Kaikki kappaleet kirjoittanut New Found Glory.


title: SimCity Yhteiskunnat

text: SimCity Yhteiskunnat () on "SimCity"-pelisarjaan kuuluva kaupunginrakennuspeli. Peli poikkeaa aikaisemmista osista melkoisesti, sillä se keskittyy pienyhteisöihin, joita kaupunkiin syntyy. Toisin kuin muut "SimCity"-pelisarjan pelit, "Yhteiskunnat" ei ole Maxis-pelitalon kehittämä, vaan "Children of Nile" -pelistä tunnetun Tilted Millin.


title: SimCity Yhteiskunnat

text: Pelissä on kolme pelimuotoa: Normaali, Loputtomasti Simoleonia (rahaa) ja Vapaa Peli. Normaalipelissä voi ansaita mitaleita ja pokaaleita. Pelissä on myös mahdollisuus pelata harjoituspeli, joka opastaa pienyhteisöjen rakentamiseen. Pelille julkaistiin lisäosa "Lomakohteet" 23. kesäkuuta 2008.


title: Coming Home (New Found Gloryn albumi)

text: Coming Home New Found Gloryn viides studioalbumi, joka julkaistiin 19. syyskuuta 2006. Japanissa albumi julkaistiin 13. syyskuuta 2006 bonuskappaleilla varustettuna. Bonusraidan sisälty levyyn myös mikäli latasi sen iTunes Storesta. Best Buy -version ostajat saivat kupongin, jolla pystyi lataamaan bonusraidan "Over Me".


title: Coming Home (New Found Gloryn albumi)

text: Albumi debytoi sijalla #19 Billboard 200 -listalla, myyden 38 845 kappaletta ensimmäisellä viikollaan. Yhtyeen edellinen albumi, "Catalyst" (2004), debytoi sijalla #3. Lokakuuhun 2006 mennessä "Coming Home" oli myynyt 83 123 kappaletta Yhdysvalloissa.


title: Coming Home (New Found Gloryn albumi)


title: Lars Helminen

text: Lars Helminen (s. 1. tammikuuta 1985, Brighton, Michigan, Yhdysvallat) on yhdysvaltalainen jääkiekkoilija.


title: Lars Helminen

text: Larsilla ja hänen jääkiekkoilijaveljellään Dwightilla on sukulaisia Suomessa. Veljekset ovat saaneet jo lempinimet suomalaisen jääkiekkoilija Raimo "Raipe" Helmisen mukaan, Lars on "Laipe" ja Dwight "Dwaipe".


title: Lars Helminen

text: Helminen pelasi täydet neljä kautta yliopistosarja NCAA:n joukkueessa Michigan Tech. Toisella kaudella Helminen nousi joukkueensa tärkeimpiin puolustajiin ja oli toiseksi paras pistemies. Kauden jälkeen Helminen siirtyi pelaamaan ECHL:n Idaho Steelheadsiin, jossa pelasi loistavat playoffsit. Samalla kaudella joukkue voitti mestaruuden.


title: Lars Helminen

text: Helminen pelasi kaudella 2007–2008 JYPissä SM-liigaa ja siirtyi sen jälkeen Itävaltaan EHC Linzin joukkueeseen.


title: Vieraanvaraisuusjärjestö

text: Vieraanvaraisuusjärjestöjen (hospitality exchange) tarkoituksena on (pääasiassa) vastavuoroisesti tarjota järjestön muille jäsenille majapaikka omassa kodissa. Järjestöt yleensä myös mahdollistavat paikallisten sekä muiden matkailijoiden tapaamisen matkakohteessa, riippumatta siitä tarjotaanko majoitusta vai ei.


title: Vieraanvaraisuusjärjestö

text: Maailmanlaajuisesti toimivia järjestöjä on useita, vaihtelevin toimintaperiaattein ja jäsenrajoituksin:


title: Martinkeskus

text: Martinkeskus oli Vantaan Martinlaaksossa sijaitseva ostoskeskus, joka rakennettiin 1960- ja 1970-lukujen vaihteessa ja oli valmistuessaan Pohjoismaiden suurin liikekeskus. Ostoskeskuksen suunnitteli arkkitehti Erkki Karvinen.


title: Martinkeskus

text: Martinkeskuksen avautuessa sinne muutti 27 liikettä. Myöhemmin liikkeiden määrä laski noin kahteenkymmeneen.


title: Martinkeskus

text: Liikkeiden tiloja yhdistelemällä ensimmäiseen kerrokseen saatiin S-market, jonka paikalla toimi 1970- ja 1980-luvulla Varuboden. S-marketin viereisissä tiloissa vaihteli useita K-ryhmän kauppoja, joista viimeisin K-market Cassa lopetti toimintansa vuoden 2007 elokuussa. Pisimpään alkuperäisenä liikkeenä oli kesään 2008 saakka säilynyt Martinlaakson Kukka ostoskeskuksen toisessa kerroksessa.


title: Martinkeskus

text: Martinkeskuksen liikkeitä ja palveluita olivat Alepa, Bar Nr.1, Divari Lukunurkka, Laajavuoren päiväkoti, Martinkirppis, Parturi-kampaamo Hiuslaakso, R-kioski, Tatuointiliike Zanza ja Vantaankosken seurakunnan Martinristi-seurakuntakeskus. Alkuvuodesta 2006 Martinkeskuksen pysäköintialueelle nousi mainospylväs, joka esitteli suurimman osan Martinkeskuksen liikkeistä.


title: Martinkeskus

text: Martinkeskuksessa oli alun perin liukuportaat toiseen kerrokseen, mutta ne myöhemmin poistettiin. Ostoskeskus on arvioitu rakennushistorialtaan paikallisesti merkittäväksi kohteeksi ja sen arvoluokka on 3.


title: Martinkeskus

text: Ostoskeskuksessa vietettiin 15.–20. marraskuuta 2010 40-vuotisjuhlaviikkoa.


title: Martinkeskus

text: Kesäkuussa 2015 Martinristi mukaan lukien Martinkeskus myytiin Pohjola Rakennus Oy Uusimaa -yhtiölle. Martinkeskus oli avoinna viimeistä päivää 25. syyskuuta 2016 ja ostoskeskuksen purkaminen alkoi marraskuussa 2016. Ostoskeskuksen ja sen parkkipaikan tilalle nousee seitsemän kerrostaloa ja erillinen päivittäistavarakauppa. 8-kerroksisia pistetaloja tulee neljä ja 5-kerroksisia lamellitaloja kolme. Asuntoja niihin tulee yhteensä hieman yli 300. Pihakannen alle rakennetaan pysäköintihalli.


title: Stockholms Rederi Svea

text: Stockholms Rederi AB Svea oli ruotsalainen laivavarustamokonserni, jonka Johnson Line AB osti 1987. Svea oli yksi Silja Linen osakasvarustamoista.


title: Stockholms Rederi Svea

text: Rederi AB Svea perustettiin 1871 Tukholmassa. Ennen vuosisadan vaihdetta yritykseen liitettiin ostojen kautta pieniä höyrylaivayhtiöitä, jotka liikennöivät Ruotsin rannikolla ja Itämerellä. 1907 yritys osti Stockholms Ångfartygs AB:n. Kun myyjä toivoi, että nimi "Stockholm" säilyisi, päätettiin Rederi AB Svea perustaa uudelleen, ja nimeksi tuli nyt Stockholms Rederi AB Svea.


title: Stockholms Rederi Svea

text: Ensimmäisen maailmansodan jälkeen, kun Suomi oli itsenäistynyt, aloitti yhtiö kahden suomalaisen varustamon, Finska Ångfartygs AB:n (FÅA) ja Ångfartygs AB Boren, kanssa Tukholman ja Turun välisen liikenteen. Tästä yhteistyöstä syntyi sitten aikanaan Silja Line.


title: Stockholms Rederi Svea

text: Useimmat Ruotsin sisäistä liikennettä hoitavat linjat lopetettiin toisen maailmansodan jälkeen, jolloin rautatie- ja maantieliikenteen kilpailu muuttui ankaraksi. Svea sen sijaan jatkoi rahtiliikennettä hoitavana varustamona painopisteenä manner-Euroopan linjat, mutta sillä oli myös liikennettä Välimerelle ja Etelä-Amerikkaan.


title: Stockholms Rederi Svea

text: Svean vanha matkustajalinjaverkosta oli hyvin vahva myös Etelä-Ruotsissa, jossa oli liikennettä Skånen rannikkokaupungeista Tanskaan ja Saksaan. Kun rannikkoliikenne lopetettiin, Svea ryhtyi rakentamaan nykyaikaista lauttaliikennettä niillekin seuduille tytäryhtiönsä Linjebussin nimissä, joka hoiti Juutinrauman lauttaliikennettä Tanskaan sekä myöhemmin myös lauttaliikennettä Saksaan yhtiönsä Trave Linen nimellä. Osa tästä toiminnasta on siirtynyt Scandlines-nimelle.


title: Stockholms Rederi Svea

text: Axel Johnson Gruppeniin kuulunut Rederiaktiebolaget Nordstjernan (myöhemmin Nordstjernan Ab) osti vuonna 1975 Stockholms Rederi AB Svean sen jouduttua taloudellisiin vaikeuksiin. Varustamon laivastoon kuului siirtymävaiheessa matkustajalauttojen lisäksi kaksi suurta tankkialusta, pieniä tankki- ja rahtilaivoja. Svea lakkautettiin 1981 kokonaan varustamona, ja siitä tuli kiinteistöyhtiö.


title: Stockholms Rederi Svea

text: Sen lisäksi, että Stockholms Rederi AB Svea harjoitti varustamotoimintaa, se omisti vuosina 1916–1970 Finnbodan telakan.


title: Italian Grand Prix 1990

text: Belgian Grand Prix 1990 oli Formula 1 -sarjan osakilpailu, joka ajettiin 9. syyskuuta 1990 Monzan radalla Italiassa. Kilpailun voitti McLarenilla ajanut Ayrton Senna, jolle voitto oli jo kauden kuudes.


title: Kilpailuoikeus

text: Kilpailuoikeus on oikeudenala, jonka piiriin kuuluu kilpailunrajoituksia koskeva lainsäädäntö. Aiemmin sen piiri oli laajempi, jolloin siihen kuului myös vilpillinen kilpailu. Kilpailuoikeus on osa markkinaoikeutta, jonka muut osa-alueet ovat elinkeino-oikeus ja kuluttajaoikeus.


title: Kilpailuoikeus

text: Kilpailuoikeus sisältää mm. julkiset hankinnat, määräävän aseman käyttäminen markkinoilla, yrityskauppojen säätelyn, viestintämarkkinoiden säätelyn sekä sopimattoman menettelyn elinkeinotoiminnassa. Kilpailuoikeudellisia riitoja käsitellään tyypillisesti ensiasteena markkinaoikeudessa josta valitetaan korkeimpaan hallinto-oikeuteen. Kilpailuvirasto on keskeinen kilpailuoikeudellisia sääntöjä valvova viranomainen.


title: Kilpailuoikeus

text: Kilpailulait ovat osa talouspoliittista lainsäädäntöä. Ne pyrkivät varmistamaan, että kilpailu kansantaloudessa toimii, ylläpitävät markkinamekanismia ja talouselämän joustavuutta. Tällaisten kansantaloudellisten olojen uskotaan johtavan talouden tehokkuuteen. Kilpailulain lähtökohtana voi olla kieltoperiaate eli kaikkien kilpailunrajoitusten yleinen kielto, väärinkäyttöperiaate, jossa viranomaisilla on oikeus puuttua vahingollisiin rajoituksiin, tai kieltoperiaatteen lievempi muoto, jossa yritysten velvollisuus on osoittaa myönteisten vaikutusten ylittävän kielteiset.


title: Kilpailuoikeus

text: Kilpailuoikeuden omaksi oikeudenalaksi eriytymisen aikaansai vuonna 1890 Yhdysvalloissa säädetty Sherman Act -laki. Se pyrki torjumaan ja ennaltaehkäisemään 1800-luvun loppupuolen keskittymiskehityksen mukanaan tuomia epäkohtia. Isojen yritysryhmien eli trustien ja kartellien saavutettua taloudellisen valta-aseman ne perivät kohtuuttomia hintoja ja pyrkivät estämään kaiken kilpailun. Yritysten vallan pelko loi vaatimuksia, että liittovaltion tulisi taistella yrityksiä vastaan. Sherman Actin säätämisestä vallitsi laaja yksimielisyys. Laki kielsi, mitätöi ja julisti rangaistaviksi kartellit, trustit ja muut menettelytavat, joilla rajoitettiin kaupan ja muun elinkeinoelämän vapautta. Lain noudattamista valvomaan perustettiin 1903 oikeusministeriöön antitrustiosasto. Määräyksiä täsmennettiin vuonna 1914 säädetyllä Clayton Act -lailla.


title: Kilpailuoikeus

text: Euroopassa kilpailunrajoituksiin suhtautuminen on vaihdellut eri maissa. Yritystoiminnan keskittyminen ei ollut niin voimakasta kuin Yhdysvalloissa, eikä syntynyt vastaavanlaisia epäkohtia. Euroopassa kartellit hyväksyttiin melko laajalti. Esimerkiksi Ranskan rikoslaissa yritysten yhdistymiskielto tuli voimaan 1810, mutta se kumottiin 1901. Euroopassa korostettiin sopimusvapautta silloinkin, kun sopimukset rajoittivat kilpailua. Kilpailunrajoituksia ei pidetty 1900-luvun alussa vahingollisina, eikä yritysten keskittymistä pyritty torjumaan.


title: Kilpailuoikeus

text: Saksan oikeuskehitys on poikennut muusta Euroopasta. Ensimmäisen maailmansodan aikana valtiovalta tehosti tuotantoa pakkokartellien avulla. Vuonna 1923 säädettiin kartelliasetus, jonka nojalla talousministeri sai kartellioikeudessa pyrkiä kartellisopimusten mitätöimiseen. Vuonna 1933 talousministeri sai valtuudet määrätä perustettavaksi yritysryhmiä ja kartellisopimuksia. Toisen maailmansodan jälkeen talouselämän keskittymiä purettiin vuonna 1947 säädetyllä lailla, jonka täytäntöönpanosta huolehtivat miehitysviranomaiset. Saksan liittotasavalta sai 1957 kilpailunrajoituslain, jonka sisältö sai paljon vaikutteita Yhdysvalloista. Englanti sai ensimmäisen kilpailunrajoituslain 1948. Lain nojalla alettiin tutkia rajoituksia ja keskittymiä. 1950-luvulla kilpailunrajoitukset tuli ilmoittaa viranomaisille ja rekisteröidä ne. Lisäksi perustettiin erityistuomioistuin tutkimaan olivatko rajoitukset yleisen edun mukaisia.


title: Kilpailuoikeus

text: Pohjoismaista Norja on nykymuotoisen kilpailuoikeuden edelläkävijä. Kilpailunrajoitusten olemassaoloa alettiin selvittää 1913 ja maan ensimmäinen kilpailulaki ("trustloven") säädettiin 1926. Tanskan ensimmäinen laki on vuodelta 1937 ja Ruotsin vuodelta 1946. Pohjoismaissa kiellettiin ensimmäiseksi määrähinnat ja tarjouskartellit. Viime vuosikymmeninä lakeja on yhdenmukaistettu EU:n kilpailuoikeuden kanssa.


title: Kilpailuoikeus

text:
Suomessa nimitettiin 1948 komitea pohtimaan yritysryhmien kilpailua rajoittavien toimien valvontaa. Komitean työ pohjautui Ruotsin lainsäädäntöön. Ensimmäinen kartellilaiksi kutsuttu kilpailulaki (47/1957) tuli voimaan vuoden 1958 alussa. Samalla lailla perustettiin kartellivirasto. Kartellilaki korvattiin 1964 lailla taloudellisen kilpailun edistämisestä (1/1964), jolla kiellettiin myös määrähinnat ja luotiin neuvottelumenettely rajoitusten vahingollisten vaikutusten poistamiseksi. Vuonna 1973 valvontaa ryhtyi hoitamaan kilpailuasiamies (424/1973) ja neuvottelut siirtyivät kilpailuneuvostoon (423/1973). Vuonna 1988 säädettiin uusi kilpailulaki (709/1988) ja luotiin uusi viranomaisorganisaatio (711/1988 ja 712/1988). Kilpailulaki korvattiin 1992 uudella samannimisellä lailla (480/1992). Uusi kilpailulaki (948/2011) tuli voimaan 1. marraskuuta 2011. Sen oleellisimmat uudistukset liittyvät yrityskauppojen valvontaan, seuraamusjärjestelmään, kilpailuasioiden
käsittelyssä noudatettavaan menettelyyn sekä vahingonkorvaukseen.


title: Vilho Suosalo

text: Vilho Pekka Suosalo (17. toukokuuta 1910 Pietarsaari – 27. heinäkuuta 1976 Rovaniemi) oli suomalainen muurari ja SKDL:n kansanedustaja.


title: Vilho Suosalo

text: Suosalon vanhemmat olivat leipuri ja sosialidemokraattien kansanedustaja Kalle Suosalo ja Liisa Haak. Hän kävi kansakoulun ja työskenteli osuusliikkeen myymälähoitajana Sodankylässä 1934–1936 ja muurarina Rovaniemellä 1936–1939, Pietarsaaressa 1945 ja jälleen Rovaniemellä 1945–1962.


title: Vilho Suosalo

text: Suosalo oli SKDL:n kansanedustajana vuosina 1962–1966 Lapin läänin vaalipiiristä. Hän oli myös presidentin valitsijamiehenä vuoden 1962 presidentinvaalissa ja kuului Rovaniemen kaupunginvaltuustooon sekä SKDL:n liittoneuvostoon.


title: Vilho Suosalo

text: Suosalo oli naimisissa vuodesta 1937 Sylvia Lakkalan kanssa. Hänen veljensä oli näyttelijä ja teatterinjohtaja Martti Suosalo


title: Oradour-sur-Glane

text: Oradour-sur-Glane on kunta keskisessä Ranskassa Haute-Viennen departementissa Akvitania-Limousin-Poitou-Charentesin alueella.


title: Oradour-sur-Glane

text: Toisessa maailmansodassa Waffen-SS:ään kuulunut yksikkö tuhosi Oradour-sur-Glanen maalaiskylän 10. kesäkuuta 1944. 642 kylän asukasta tapettiin, joukossa naisia ja lapsia.


title: Oradour-sur-Glane

text: Kun liittoutuneet nousivat maihin Normandiassa 6. kesäkuuta 1944, Ranskan vastarintaliike auttoi sotilaallista toimintaa häiritsemällä liikenne- ja viestiyhteyksiä. Waffen-SS:n 2. panssaridivisioona Das Reich oli etenemässä kohti rannikkoa ottaakseen osaa Normandian taisteluihin, mutta kohtasi jatkuvasti vastarintaliikkeen häirintää.


title: Oradour-sur-Glane

text: Päivää ennen Oradourin joukkomurhaa, samainen divisioona syyllistyi 99 siviilin hirttämiseen Tullen kaupungissa kostona vastarintaliikkeen iskuista.


title: Oradour-sur-Glane

text: SS-upseeri Adolf Diekmannin mukaan kaksi ranskalaista siviiliä oli väittänyt, että Oradourissa olisi yksi vastarintaliikkeen pesistä ja että siellä pidettäisiin vankina korkea-arvoista saksalaista upseeria. SS-miehet uskoivat kysymyksessä olevan kadonneen Sturmbannführer Helmut Kämpfen, 2. SS-panssaritiedustelupataljoonan komentajan. Kämpfeä ei koskaan löytynyt ja hänet on listattu kadonneeksi Ranskassa.


title: Oradour-sur-Glane

text: 4. Waffen-SS panssarikrenatöörirykmentti Der Führerin komentaja Adolf Diekmann piiritti Oradourin ja komensi kylän väen kokoontumaan torille papereiden tarkastusta varten. Naiset ja lapset kuljetettiin kirkkoon, samalla kun talot ryöstettiin. Samaan aikaan kylän miehet vietiin kuuteen latoon, joiden ulkopuolella konekiväärimiehet jo odottivat asemissaan.


title: Oradour-sur-Glane

text: Konekiväärit avasivat tulen tähdäten jalkoihin, jotta miehet jäisivät henkiin eivätkä pääsisi pakoon. Seuraavaksi SS-miehet levittelivät avuttomina makaavien haavoittuneiden päälle haketta ja sytyttivät ladot palamaan. Viisi miestä pääsi pakenemaan, 190 kuoli.


title: Oradour-sur-Glane

text: Seuraavaksi SS-miehet sytyttivät palopommin kirkossa. Osa naisista ja lapsista yritti paeta ikkunoista, törmäten konekiväärituleen. 247 naista ja 205 lasta kuoli. Yksi nainen, 47-vuotias kotirouva Marguerite Rouffance jäi henkiin. Hän oli paennut pienestä ikkunasta ja piileskellyt puskissa, kunnes saksalaiset lähtivät tuhottuaan kylän jäännökset yön aikana.


title: Oradour-sur-Glane

text: Kuuden joukkoteurastuksesta selviytyneen lisäksi noin kaksikymmentä kyläläistä oli paennut heti saksalaisten ilmaannuttua. Vajaan seitsemän sadan kyläläisen yhteisöstä 642 oli murhattu parin tunnin aikana.


title: Oradour-sur-Glane

text: Diekmannin käsky oli kuulunut vaatia kylästä panttivankeja Kämpfen vapauttamiseksi. Diekmann oli toiminut kylässä oma-aloitteisesti, tosin divisioonan komentaja Heinz Lammerding oli määrännyt, että vastarintaa vastaan tulee käyttää kovia otteita.


title: Oradour-sur-Glane

text: Vastalauseita joukkomurhan johdosta esittivät muun muassa sotamarsalkka Erwin Rommel, alueen komentaja kenraalimajuri Walter Gleiniger ja Vichyn hallitus. Asiasta määrättiin tutkinta, mutta Diekmann ja suuri osa mukana olleista kaatuivat pian Normandian taistelun aikana. Saksan asevoimat tai natsi-Saksan hallinto ei rankaissut yhtäkään joukkomurhaan osallistunutta.


title: Oradour-sur-Glane

text: Oradour-sur-Glane ei ollut ainutlaatuinen tapahtuma natsi-Saksan valtaamilla alueilla. Vastaavia kostotoimia harjoitettiin Ranskan lisäksi myös Kreikassa, Jugoslaviassa, Italiassa, Puolassa ja varsinkin Neuvostoliitossa.


title: Oradour-sur-Glane

text: Kenraali Charles de Gaulle kielsi kylän jälleenrakentamisen ja vaati sen säilyttämistä sellaisenaan. Oradour-sur-Glane toimii vieläkin muistomerkkinä natsimiehittäjien julmuudesta. Sen läheisyyteen on rakennettu uusi kylä.


title: Oradour-sur-Glane

text: Sodan jälkeen 1953 Bordeaux’ssa käytiin sotaoikeudenkäynti, jossa oli 21 noin 65 sodasta selvinneestä joukkomurhaan osallistuneesta noin 200 SS-miehestä. Syytetyt tuomittiin, mutta 14 heistä oli elsassilaisia, Ranskan kansalaisia, jotka sodan aikana oli käsitetty kuuluvaksi suur-Saksaan. Heille myönnettiin täysi armahdus, vastoin yleistä mielipidettä. Vuoteen 1958 mennessä saksalaisetkin tuomitut oli vapautettu. Myös SS-divisioona Das Reichin komentaja Heinz Lammerding loi menestyksekkään uran liikemiehenä ja kuoli 1971.


title: Oradour-sur-Glane

text: Vaikka maata kesästä 1940 miehittäneet saksalaiset olivat suhtautunut ranskalaisiin verrattain lempeästi, Oradour-Sur-Glanen joukkomurha osoitti, kuinka sotatilanteen kiristyminen lisäsi natsi-Saksan sotilasyksiköiden väkivallan kovuutta myös lännessä. Itärintamalla saksalaisten suorittamat joukkomurhat ja siviilien teloitukset olivat tavallisia sodan alusta asti. Myös Oradourin joukkomurhaan syyllistynyt yksikkö oli kahden ja puolen vuoden itärintamapalveluksen raaistama.


title: Vesiskorpioni

text: Vesiskorpioni ("Nepa cinerea") on lieju- ja hiekkapohjaisissa järvissä ja lammissa elävä vesihyönteinen. Vesiskorpionit saalistavat muita hyönteisiä, esimerkiksi pinnalla kelluvia muurahaisia, malluaisia tai muita vesihyönteisiä. Joskus eläin voi syödä jopa kalan poikasia, sammakon toukkia sekä muita veden pieneläimiä. Ne osaavat myös lentää, mutta turvautuvat siihen erittäin harvoin. Vesiskorpionit ovat yleensä liikkeellä kesällä ja viettävät talven pohjamudissa. Sauvalude on sen läheinen sukulaislaji. Suomessa lajia esiintyy Etelä-Lapista aivan Suomen eteläisimpiin osiin.


title: Vesiskorpioni

text: Vesiskorpioni on melko kookas ja litteä hyönteinen. Se on väritykseltään tasaisen ruskea värisävyn vaihdellessa yksilöittäin. Ulkonäkönsä vuoksi eläintä onkin erittäin vaikea havaita vesikasvillisuuden joukosta. Etummainen raajapari on muuntunut pihtimäisiksi, mikä mahdollistaa tehokkaasti ohikulkevan saaliin sieppaamisen ja kiinnipitelemisen ruokailun ajan. Takaruumiin kärjessä on ohut putki, jonka avulla lähes koko elämänsä vedenpinnan alla oleskeleva vesiskorpioni hengittää. Täysikasvuinen hyönteinen on ilman hengitysputkea 12–23 mm pitkä.


title: Vesiskorpioni

text: Huhtikuun aikana aktivoituvat, talvehtineet vesiskorpionit munivat touko- ja kesäkuun aikana vesikasveihin. Munista kuoriutuu pieniä toukkia, jotka käyvät läpi osittaisen muodonvaihdoksen, jonka lopulla vesiskorpioni jättää kuorensa. Aikuinen vesiskorpioni on tummempi ja kookkaampi kuin toukka. Aikuisen hengitysputki on pitkä ja ohut, mutta toukalla se on vain puoli senttimetriä pitkä tynkä. Toisin kuin toukka, vesiskorpioniaikuinen voi myös lentää. Aikuinen vesiskorpioni on aktiivinen lokakuuhun saakka, jonka jälkeen se siirtyy talveksi horrostamaan pohjamutaan. Vesiskorpioni on silti ajoittain liikkeellä myös talvella.


title: Vesiskorpioni

text: Vesiskorpioni on passiivinen, mutta erittäin tehokas saalistaja. Se odottaa yleensä vesikasvien joukossa, että saalis tulisi lähemmäs. Kun saalis on tarpeeksi lähellä, vesiskorpioni suoristaa eturaajansa täyteen mittaan napatakseen saaliin. Tässä vaiheessa saaliilla ei yleensä ole enää mahdollisuutta päästä karkuun. Jos saalis kuitenkin karkaa, ei vesiskorpioni luultavasti yritä saada sitä uudelleen kiinni. Joskus vesiskorpioni ui pintaan hakemaan räpiköiviä hyönteisiä ravinnokseen. Saaliin napattuaan vesiskorpioni imee sen kuiviin eturaajojen välissä sijaitsevalla imukärsällään ja jättää raadon veteen. Käteen otettaessa vesiskorpioni voi nipistää myös ihmistä kipeästi imukärsällään.


title: Statens Järnvägar

text: Statens Järnvägar, (SJ) (), jonka alkuperäinen virallinen nimi oli Kungl. Järnvägsstyrelsen (), oli 1. tammikuuta 2001 asti liiketoimintaa harjoittava Ruotsin valtion laitos.


title: Statens Järnvägar

text: SJ luotiin vuonna 1856, kun ensimmäiset Ruotsin rautateiden pääradoista avattiin. Sen jälkeen käynnistyi räjähdysmäinen kehitys, kun laitos järjesti ratavahteja ratojen varsille, teetti työsuhdeasunnot kaikille vahdeille ja asemahenkilökunnalle, loi arkkitehtiosastoja päättämään asemien muodoista ja siitä miltä asema näytti radalle ja ympäristöönsä. Laitoksella oli esimerkiksi vuoteen 1973 saakka oma puutarhaosasto, joka koristi asemien vierustoja.


title: Statens Järnvägar

text: SJ:n merkitys kasvoi 1900-luvun puoliväliin saakka ja siitä tuli yhä suurempi ja laajemmalle ulottuva yritys. Suuri merkitys tuli olemaan myös vuoden 1939 valtiopäiväpäätöksellä kansallistaa kaikki rautatiet. SJ:llä oli toisen maailmansodan jälkeen, kun monia yksityisiä rautateitä oli kansallistettu, hyvin merkittävä asema. Se kuljetti tavara- ja matkustajajunia koko valtiollisella rataverkolla ja harjoitti linja-autoliikennettä suuressa osassa maata. SJ oli jopa mukana maanteiden tavaraliikenteessä tytäryhtiöidensä ASG:n ja Swelastin kautta. Sillä oli oma matkatoimistoketju ja se harjoitti laivaliikennettä sekä junalautoilla että autolautoilla. SJ:llä oli omat korjaamot kaikelle rautatiekalustolle ja laitos rakensi ja kunnossapiti kaikki ratansa. Vuonna 1950 laitos oli suurimmillaan ja järjesti työtä melkein joka sadannelle työssäkäyvälle ruotsalaiselle; silloin 50 000 ihmistä työskenteli laitoksessa. Suurin osa julkisilla aloilla työskentelevistä ihmisistä työskenteli siihen aikaan SJ:n palveluksessa.


title: Statens Järnvägar

text: Vuonna 1988 tehty liikennepoliittinen päätös jakaa SJ liikennettä harjoittavaan ja ratoja ylläpitävään laitokseen (Banverket) sekä kasvatti että vähensi yrityksen laajuutta. Monia rautatielinjoja lakkautettiin ja jäljelle jääneitä ratoja ja asemia järkeistettiin kovalla kädellä. Kehitys kävi ilmeisemmäksi vuoden 1963 valtiopäiväpäätöksen jälkeen, sillä sen mukaan jokaisen liikennelajin tuli kannattaa omilla tuloillaan. Seuraavalle kymmenvuotiskaudelle oli tunnusomaista ankara rationalisointi. Samanaikaisesti SJ panosti linja-autoliikenteeseen ja se oli 1970-luvulla Ruotsin suurin linja-autoyhtiö (SJ Buss).


title: Statens Järnvägar

text: Stig Larsson valittiin uudeksi SJ:n pääjohtajaksi 1988 ja hän johti menestyksekkäästi lävitse uudelleenjärjestelyt ja uudistukset. SJ muuttui näin valtiollisesta laitoksesta valtio-omisteiseksi yritykseksi, jonka painopiste oli rautateissä. Vuonna 1991 yrityksen uudeksi kalustoksi tuli esimerkiksi suurnopeusjunayksikkö X2000, joka osaltaan oli SJ:n panostus nykyaikaiseen rautatiekalustoon.


title: Statens Järnvägar

text: Valtiollisen liikennepolitiikan mukaisesti on toimintoja asteittain myyty ja SJ:tä jaettu osiin. Matkatoimistoketju myytiin 1990-luvulla. Linja-autoliikenne järjestettiin Swebus-yhtiöön, joka myytiin jotta SJ voisi keskittyä junaliikenteeseen. Malmirataliikenne, joka aiemmin oli tuottoisin osa SJ:n tavaraliikennettä, siirrettiin LKAB:lle. Suuri jako tapahtui 1980-luvun lopulla, kun valtio päätti perustaa radoista huolehtivan laitoksen (Banverket), joka sai vastuulleen Ruotsin rataverkon rakentamisen ja kunnossapidon.


title: Statens Järnvägar

text: Keskustelu SJ:n yhtiöittämisestä alkoi 1990-luvun alussa ja vuosina 1992–1993 yhtiöitettiin SJ Kombi, joka silloin oli oma liiketoiminta-alueensa tavaraliikenneosastossa. Uuden yhtiön nimeksi tuli Rail Combi AB. Ensimmäisinä vuosina ulkopuolisilla omistajilla oli 30 prosenttia yhtiön osakkeista. Myöhemmin SJ osti takaisin nämä osakkeet. Yhtiö on nykyisin osa norjalaista Godstrafikbolaget CargonNet -yhtiötä (ennen NSB Gods). Green Cargo AB:n (ennen SJ Gods) ja NSB:n välisessä kaupassa ei käytetty lainkaan käteistä rahaa, vaan vaihdettiin vain omistusosuuksia. Cargonet sai Railcombista sata prosenttia ja Green Cargo sai Cargonetista 45 prosenttia. Suuri osa SJ:n toiminnasta lakkasi 1. tammikuuta 2001. Laitoksen kuudesta silloisesta osastosta muodostettiin oma osakeyhtiö, joista kaksi ensimmäistä valtio omistaa suoraan:


title: Statens Järnvägar

text: Edelleen entisestä valtion laitoksesta on jäljellä pieni jäänne eli liikelaitos Statens järnvägar. Laitos hoitaa tiettyä omaisuutta, mutta ei harjoita normaalia rautatietoimintaa. Sitä ei ole voitu teknisistä syistä lakkauttaa, sillä "Statens Järnvägar" on muun muassa monissa sopimuksissa yhtenä osapuolena.


title: Viktor Zubkov

text:
Viktor Aleksejevitš Zubkov (, s. 15. syyskuuta 1941 Arbat, Kušva, Sverdlovskin alue) oli Venäjän federaation pääministeri syyskuusta 2007 toukokuuhun 2008. Tätä ennen hän johti talousrikoksia tutkivaa virastoa, kunnes presidentti Vladimir Putin nimitti hänet pääministeriehdokkaaksi hajotettuaan hallituksen pääministeri Mihail Fradkovin pyynnöstä. Dmitri Medvedev aloittaessa toukokuussa 2008 kautensa Venäjän presidenttinä ja Putinin palattua uudelleen pääministeriksi Zubkov jatkoi Putinin II hallituksessa ensimmäisenä varapääministerinä ja vastuussa maatalouden, kalastuksen ja metsäteollisuuden kansallisista projekteista.
Hänet nimitettiin 2008 Gazpromin hallituksen puheenjohtajaksi.


title: Viktor Zubkov

text: Zubkov syntyi vuonna 1941 Arbatin kylässä Sverdlovskin alueella Uralvuorilla. Zubkov opiskeli Leningradissa ekonomiksi, erikoistuen maatalouteen. Zubkov valmistui 1965, jonka jälkeen hän palveli neuvostoarmeijassa 18 kuukautta.


title: Viktor Zubkov

text: Zubkov työskenteli valtion omistamien maatilojen johdossa 18 vuotta vuosina 1967–1985 ja vuodesta 1985 Käkisalmen (Priozersk) kaupunginjohtajana ja puolueen Käkisalmen puolueosaston johdossa ja myöhemmin Leningradin alueen maatalousministerinä ja toimeenpanevan komitean varapuheenjohtajana.


title: Viktor Zubkov

text: Vuonna 1991 hän siirtyi Pietarin kaupungin hallintoon, jossa hän työskenteli Neuvostoliiton romahdettua Putinin alaisena 1990-luvun alussa. Vuosina 1993–2001 hän työskenteli Venäjän veroministeriössä ylempänä virkamiehenä. Zubkov pyrki 1999 Leningradin alueen kuvernööriksi, mutta jäi vaaleissa neljälle sijalle.


title: Viktor Zubkov

text: Vladimir Putin nimitti Zubkovin 2001 talousrikoksia tutkivan viraston johtoon, jonka tärkeimpänä tehtävänä on ollut taistella rahanpesua vastaan. Putin hajotti 12. syyskuuta 2007 Fradkovin hallituksen ja asetti ehdolle uudeksi pääministeriksi Zubkovin. Zubkovin nimitys vahvistettiin duumassa äänin 381–47 14. syyskuuta 2007.


title: Viktor Zubkov

text: Zubkovin tytär on naimisissa Venäjän entisen puolustusministeri Anatoli Serdjukovin kanssa.


title: Sarviorvokki

text: Sarviorvokki ("Viola cornuta") on monivuotinen melko pitkään kukkiva orvokki. Se kasvaa alkuperäisenä Pyreneillä.


title: Sarviorvokki

text: Sarviorvokki viihtyy ravinteikkaalla multa- tai hiekkamaalla. Se viihtyy hyvin varjossa, vaikka kasvaa myös aurinkoisessa paikassa mutta paahdetta se ei kestä. Sarviorvokki leviää hitaasti suikertamalla. Se myös kylväytyy kasvupaikoilleen.


title: Sarviorvokki

text: Sarviorvokki kasvaa yleensä 15–30 senttimetriä korkeaksi. Sen lehdet ovat soikeat ja alta harvakarvaiset. Suuret korvakkeet ovat sahalaitaiset. Sarviorvokin sinipunaiset kukat ovat 2–4 senttimetriä leveät ja tuoksuvat. Sen kukinta-aika kestää yleensä toukokuusta syyskuuhun.


title: Sarviorvokki

text: Laji muistuttaa jonkin verran tarhaorvokkia ("Viola" × "wittrockiana").


title: Kätketty linnake

text:
Kätketty linnake (, 'Kätketyn linnakkeen kolme roistoa') on vuonna 1958 ensi-iltansa saanut japanilainen elokuva. Sen on ohjannut Akira Kurosawa. "Kätketty linnake" sai vuonna 1959 Berliinin elokuvajuhlien Hopeisen karhun sarjassa paras ohjaaja.
Kahden aiemman elokuvan "Rashomonin" ja "Seitsemän samurain" menestyksen jälkeen Kurosawa luopui moderniin ympäristöön asettuvista tarinoista ja siirtyi historiallisiin aiheisiin, jidaigeki-elokuviin, ritareineen, seikkailuineen ja historiallisine tarinoineen. Tässä elokuvassa huipentuvat hänen moraaliset pohdiskelunsa. Kyseisen elokuvalajin piirissä Kurosawan elokuva muistuttaa eniten läntisiä vastineitaan. Sen merkitystä elokuvahistoriassa on verrattu John Fordin "Hyökkäys erämaassa" -elokuvaan. Juonen kulku paljastaa Kurosawan kiinnostukseen Hollywood-elokuvaan, ja Masaru Saton musiikkikin korostaa tarinan kulkua osittain hollywoodilaiseen tyyliin.


title: Kätketty linnake

text: Ainutlaatuisella tavalla Kurosawa tuo esiin ihmisten persoonallisuudet esimerkiksi kun Rokurota sanoo: "Voimme luottaa heidän ahneuteensa." Kurosawan taito yhdistää toiminta ja tavoite, moraalisuus ja jännitys ilmenee siinä, miten hän ihmisen käyttäytymisen kautta paljastaa tämän persoonallisuuden.


title: Kätketty linnake

text: Elokuvan alussa kaksi rähjäistä talonpoikaa Tahei ja Matashichi (Minoru Chiaki ja Kamatari Fujiwara) pakenevat taistelun jälkimainingeista. Kotiin päin pyrkiessään he tapaavat kenraali Rokurota Makaben (Toshirō Mifune) . Kenraali on viemässä salaa turvaan hävinneen kuninkaallisen perheen prinsessaa Yukia (Misa Uehara) ja heidän omaisuuttaan. Talonpojat ovat lähinnä haitaksi hänen tehtävälleen, sillä he yrittävät paeta kulta mukaan. Myöhemmin mukaan tulee maanviljelijän tytär (Toshiko Higuchi), jonka he hankkivat majatalon luona mieheltä, joka on orjakauppias tai parittaja. Viiden hengen joukko lähtee vaivalloiselle ja epätoivoiselle vaellukselle vihollisalueen poikki kuljettaen kulta-aarretta, joka prinsessa ja kenraali aikovat käyttää rakentaakseen prinsessan armeijan, jolla hänen maansa joskus vielä vallattaisiin takaisin ja valtakunta rakennettaisiin uudelleen.


title: Kätketty linnake

text: "Kätketty linnake" oli Kurosawan ensimmäinen pitkä laajakangaselokuva (Tohoscope), ja hän jatkoi sille kuvaamista seuraavan vuosikymmenen. Elokuva tehtiin alun perin Perspecta-äänijärjestelmälle mutta myöhemmin se muokattiin Criterion DVD:lle.


title: Kätketty linnake

text: "Kätketyn linnakkeen" teemat ja toteutus, kuten pakomatkalla oleva prinsessa ("prinsessa Yukia" vastaa prinsessa Leia Organa) ja päähenkilönä kaksi antisankaria ("Taheita" ja "Matakishia" vastaavat R2-D2 ja C-3PO), joiden näkökulmasta tarinaa kerrotaan, ovat suuresti vaikuttaneet George Lucasin "" henkilöhahmojen kehittämiseen ja filmatisointiin.


title: Kevin Stevens

text: Kevin Stevens (s. 15. huhtikuuta 1965, Brockton, Massachusetts) on entinen yhdysvaltalainen NHL-jääkiekkoilija ja nykyinen Pittsburgh Penguinsin kykyjenetsijä. Hän tuli tunnetuksi Mario Lemieux'n vasempana laitahyökkääjäänä Penguinsin menestyneessä, Stanley Cupinkin kahdesti voittaneessa joukkueessa 1990-luvulla.


title: Kevin Stevens

text: Hänen muita seurojaan NHL:ssä olivat Boston Bruins, Los Angeles Kings, New York Rangers ja Philadelphia Flyers.


title: Etiopian vaakuna

text: Etiopian vaakuna on Etiopian kansallistunnus lipun ja kansallislaulun ohella. Se on ollut käytössä vuodesta 1996 saakka. Se koostuu kultaisesta viisikannasta eli pentagrammista, joka säteilee valoa. Vaakunan pohja on sininen. Pentagrammi on peräisin kuningas Salomon sinetistä. Salomon jälkeläiset oletettavasti muodostivat Etiopian entisen kuninkaallisen perheen. Nykyään kuvio symboloi Etiopian kansan ja kansakunnan yhtenäisyyttä. Vaakunaa käytetään Etiopian lipussa.


title: Ängelholm

text: Ängelholm on samannimisen Ängelholmin kunnan keskustaajama. Se sijaitsee Etelä-Ruotsissa Skånen läänissä ja Skånen maakunnassa. Ängelholmin taajamassa oli vuoden 2010 lopussa 23 240 asukasta.


title: Ängelholm

text: 1970-luvun kuntauudistukseen asti Ängelholm oli myös kaupunki. Ängelholm on tunnettu kukkopilleistään, mutta niiden valmistus on häviävä perinne. Kaupungissa on enää yksi kukkopillien valmistaja. Matkailu on tärkeä elinkeino kaupungille, sillä pitkät hiekkarannat houkuttelevat ihmisiä Kattegatin rannoille. Ängelholmissa valmistetaan myös Koenigseggia, joka on ruotsalainen superauto.


title: Ängelholm

text: Ängelholmista on kotoisin jääkiekkoseura Rögle BK.


Yhdysvaltain naisten jalkapallomaajoukkue () edustaa Yhdysvaltoja naisten jalkapallon kansainvälisissä otteluissa. Se on naisten jalkapallon kaikkien aikojen menestynein maajoukkue.


title: Yhdysvaltain naisten jalkapallomaajoukkue

text: Yhdysvallat on saavuttanut mitalin kaikissa tähän asti pelatuissa naisten jalkapallon olympia- ja MM-turnauksissa. Olympiakultaa se voitti Atlantassa 1996, Ateenassa 2004 ja Pekingissä 2008. Sydneyssä 2000 se sai hopeaa hävittyään jatkoajalla Norjalle 2–3.


text: Ensimmäisissä MM-kisoissa 1991 Yhdysvallat voitti kultaa. Se voitti finaalissa Norjan 2–1. Toisissa MM-kisoissa 1995 se hävisi välierässä Norjalle 0–1 mutta voitti pronssiottelussa Kiinan 2–0. Seuraavissa kaksissa MM-kisoissa Yhdysvallat toimi järjestäjämaana. Vuonna 1999 se kohtasi finaalissa Kiinan ja voitti maalittoman pelin päätteeksi suoritetun rangaistuspotkukilpailun 5–4. Vuonna 2003 se hävisi välierässä Saksalle 0–3 mutta voitti pronssiottelussa Kanadan 3–1. Kiinan MM-kisoissa 2007 Yhdysvallat hävisi välierissä Brasilialle 0–4 mutta voitti pronssiottelussa Norjan 4–1.


text: Saksan MM-kisoissa 2011 Yhdysvallat saavutti hopeaa. Se voitti alkulohkossaan Pohjois-Korean 2–0 ja Kolumbian 3–0 mutta hävisi Ruotsille 1–2. Puolivälierissä se voitti Brasilian rangaistuspotkukilpailussa maalein 5–3. Jatkoajan jälkeen tilanne oli 2–2 Yhdysvaltain Abby Wambachin tehtyä tasoitusmaalin jatkoajan lisäajalla. Yhdysvallat pelasi tunnin ajan vajaalukuisena Rachel Buehlerin jouduttua ulosajetuksi ottelun 65. minuutilla. Välierissä Yhdysvallat voitti Ranskan 3–1. Loppuottelussa se hävisi Japanille, kun tasalukemiin 1–1 päättyneen varsinaisen peliajan ja 2–2 päättyneen jatkoajan jälkeen Japani voitti rangaistuspotkukilpailun maalein 1–3.


text: Kanadassa 2015 pelatuissa MM-kisoissa Yhdysvallat voitti ensi kerran 2000-luvulla MM-kultaa. Alkulohkossaan se voitti Australian 3–1, pelasi Ruotsin kanssa maalittoman tasapelin ja voitti Nigerian 1–0. Yhdysvallat voitti neljännesvälierässä Kolumbian 2–0, puolivälierässä Kiinan 1–0 ja välierässä Saksan 2–0. Loppuottelussa Yhdysvallat meni jo 16 minuutissa 4–0-johtoon ja voitti ottelun lopulta maalein 5–2. Carli Lloyd oli yhdessä saksalaisen Célia Šašićin kanssa kisojen paras maalintekijä tehtyään kuusi maalia, joista kolme loppuottelussa sekä yhden jokaisessa muussa pudotuspelissä. Megan Rapinoe oli joukkueen toiseksi paras maalintekijä kahdella maalilla. Joukkuetta valmensi Jill Ellis.


text:
CONCACAF-liiton mestaruuden Yhdysvallat on voittanut vuosina 1991, 1993, 1994, 2000, 2002, 2006 ja 2014. Pan-Amerikan mestaruuden se voitti 1999 ja sijoittui toiseksi Brasilian jälkeen 2007.
Yli 200 maaottelun pelaajatMuita kuuluisia pelaajia


title: Ian Porterfield

text: Ian Porterfield (11. helmikuuta 1946 – 11. syyskuuta 2007) oli menestyksekäs skotlantilainen jalkapalloilija ja valmentaja.


title: Ian Porterfield

text: Porterfieldin pelaajaura alkoi Raith Roversissa 1964. Vuonna 1967 hän siirtyi Sunderland AFC:n joukkueeseen Englannin puolelle. Tässä joukkueessa hän oli ainoan ja ratkaisumaalin tekijä FA Cupin loppuottelussa, jossa Leeds United FC hävisi maalein 1–0. Porterfield pelasi myös joitain otteluita Readingissa lainasopimuksella sekä vuoteen 1979 asti Sheffield Wednesdayssa. Hänen pelipaikkansa oli yleensä keskikenttä.


title: Ian Porterfield

text: Valmentajana Porterfield toimi muun muassa Sheffield Unitedissa sekä Chelsean joukkueessa. Myöhemmin hän valmensi eri maajoukkueita: Sambiaa, Zimbabweaa ja Trinidad-Tobagoa sekä viimeksi Armenian miesten jalkapallomaajoukkuetta vuosina 2006–2007.


title: Ian Porterfield

text: Porterfield menehtyi sairaalassa Surreyssä 11. syyskuuta 2007. Hänellä oli diagnosoitu paksusuolen syöpä saman vuoden helmikuussa.


title: Jōjutsu

text:
Jōjutsu tarkoittaa perinteistä japanilaista jō-sauvankäyttötaitoa ja on osa-alue japanilaisessa bujutsussa (sotataito). Jōlla harjoittelevia koulukuntia on ollut kymmeniä.
Shindō Musō-ryū, myös Shintō Musō-ryū, () jōdōta (vuoteen 1940 asti jōjutsu) voi harjoitella kendoliiton ZNKR jōdōta harjoittelevissa kendoseuroissa kun on ensin edistynyt riittävästi ZNKR jōdōn harjoittelussa. Shindō Musō-ryū jōdōta harjoitellaan myös muutamissa suomalaisissa aikido-, iaido- ja karateseuroissa. Shindō Musō-ryū jōdōhon kuuluu kaikkiaan yli 60 pari-kataa. Koulukunnan harjoitteluun sisältyy myös muita aseita ja taitoja.


title: Jōjutsu

text: Taura Musō-ryū jōjutsua voi harrastaa Suomessa ainakin Helsingissä ja Siilinjärvellä. Taura Musō-ryū jōjutsu on osa Taura Musō-ryū kobudō taistelutaitokoulukunnan bujutsu systeemistä jonka on koonnut "Ikubo Motomu"-niminen "Shorinjiryu Renshinkan"-karate-sensei Hokkaidōlla (), "Ikubo"-suvussa harjoitellusta Muso-ryū ju- ja jōjutsusta. Taura Musō-ryū jōjutsu harjoittelun jatkaminen edellyttää, lajiin tutustumisen jälkeen, liittymistä kyseisen koulukunnan jäseneksi.


title: Jōjutsu

text: Suiō-ryū iai kenpō () on klassinen kenjutsukoulu johon kuuluu osana jōjutsua. Koulukunnan perusti Mima Yoichizaemon Kagenobu (1577–1665), joka oli harjoitellut Bokuden-ryūta ja yamabushien jojutsua ("Kongōjō jōhō"). Koulukunta erikoistuu miekan vedon tekniikoihin mutta myös useiden muiden aseiden kuten jōn ja naginatan käyttöä harjoitellaan; jō-oppimäärä on laajuudessaan lähes iai-oppimäärän veroinen ja ase on usein seuraavana opetusvuorossa perustason iai-tekniikoiden jälkeen.


title: Jōjutsu

text: Kashima-Shinryū () on lähes 500 vuotta vanha japanilainen bujutsu-koulu. Kashima-Shinryūn harjoittelu on pääosin kata-muotoista pariharjoittelua. Harjoittelu alkaa aina miekkatekniikoiden (kenjutsu) ja jūjutsun opiskelulla. Perusteiden oppimisen jälkeen opiskeltava asevalikoima laajenee kattamaan tärkeän osan muinaisen bushin taisteluvälinevalikoimasta. Opiskeltavia taitoja ovat mm. puukkotekniikat (kaikenjutsu), pienet heittoaseet (shurikenjutsu), keppitekniikat (bōjutsu ja jōjutsu) ja seivästekniikat pisto- ja viiltoaseilla (sōjutsu ja naginatajutsu). Vaikka tekniikat erityyppisillä aseilla näennäisesti poikkeavatkin toisistaan, palautuu kaikki harjoittelu kuitenkin miekkatekniikoista opittuihin periaatteisiin.


title: Jōjutsu

text: Tendō-ryū naginatajutsu () on klassinen japanilainen bujutsu-koulukunta, jossa harjoitellaan myös sauvankäyttötaitoja ("jōjutsu"). Koska naginata on koulukunnan pääase, sauvankäyttötaidot valmistavat tilanteeseen jossa naginata menettää taistelussa teränsä, varren katkettua. Tendō-ryūta ei harjoitella suomessa.


title: Sekki

text: Sekki, myös šekki ja shekki, < engl. "cheque", on maksuvälineenä käytettävä arvopaperi. Shekissä on Suomessa oltava nimitys shekki () sillä kielellä, jolla se on laadittu.


title: Sekki

text: Sekki on määrämuotoinen asiakirja, jolla sekin "asettaja" ("trassentti") kehottaa "maksajaa" ("trassaatti") maksamaan tietyn rahamäärän sekkiä esitettäessä. Maksajan on Suomessa oltava pankki ("trassaattipankki"). Kun sekin "saaja" ("remittentti") lunastaa sekin pankissa, pankki veloittaa rahat asettajan (sekki)tililtä ja maksaa ne saajalle.


title: Sekki

text: Sekin "asettaja" kirjoittaa sekin erityiselle pankin painattamalle sekkilomakkeelle, usein käsin. Sekin arvon voi valita vapaasti, kunhan asettajalla on pankissa varoja sen katteeksi. Sekin voi eräissä tilanteissa myös siirtää eli antaa eteenpäin maksuna.


title: Sekki

text: Sekin käyttöön sisältyy riskejä: se voi kadota, sen käyttöön sisältyy kateriski, ja huijaukset ovat mahdollisia.


title: Sekki

text: "Pankkisekki" tarkoittaa pankin asettamaa sekkiä. "Yksityissekki" puolestaan on yksityisen henkilön tai yrityksen asettama sekki.


title: Sekki

text: Sekkien käyttö on Suomessa vähäistä.


title: Sekki

text: Sekin suomenkielinen nimitys on Kielitoimiston mukaan "sekki." Sanan rinnakkaismuoto on "šekki".


title: Sekki

text: Suomen laissa käytetty muoto on "shekki". Nimitys "shekki" on kirjoitettava shekkiin sillä kielellä, jolla shekki on laadittu. Asiakirjaa, josta tällainen merkintä puuttuu, ei pidetä shekkinä.


title: Sekki

text: Sekin englanninkielinen nimitys on "cheque" tai "check". Nimen alkuperää ei ole täysin selitetty. "Etymologisches Wörterbuch der deutschen Sprache" suosii mm. Enno Littmannin ja "Karl Lokotschin" esittämää hypoteesia, että sana johtuu arabian sanasta "ṣakk" (صك), jolla islamilaisessa pankkitoiminnassa kuvataan korottomia lainoja ja myös konkreettisesti siihen liittyviä kirjallisia maksumääräyksiä. Toiset otaksuvat alkuperäksi shakkipeliä (persian sanasta "šāh" (شاه) ’kuningas’): "check" tarkoittaa englannissa alunperin shakkaamista eli ilmoitusta, että vastapelaajan kuningas on uhattuna; verbinä käytettynä "check" on niin muodoin ’pitää shakissa’ eli ’pysäyttää’ ja lopulta ’kontrolloida’ tai ’tarkistaa asian oikeellisuus’. Sekin nimi "check" tulisi tämän selityksen mukaan lunastuksen yhteydessä tehtävästä katevarmennuksesta.


title: Sekki

text: Viivauksella voidaan estää sekin maksaminen sen luvattomasti haltuunsa saaneelle henkilölle.


title: Sekki

text: Yleisviivattu sekki on sellainen sekki, jonka etupuolelle on vedetty kaksi yhdensuuntaista viivaa. Viivojen välissä voi lukea sana "pankki" tai vastaava. Maksava pankki ottaa yleisviivatun sekin vastaan vain omalta asiakkaaltaan tai toiselta pankilta.


title: Sekki

text: Erikoisviivattu sekki on sellainen sekki, jossa viivojen välissä lukee pankin nimi. Maksava pankki ottaa erikoisviivatun sekin vastaan vain tuolta pankilta.


title: Sekki

text: Sekki on Suomessa edelleen käytössä, joskin melko harvinaisena maksuvälineenä.


title: Sekki

text: Sekin käyttö maksuvälineenä alkoi kasvaa 1920-luvulla. 1960-luvun lopulla yksityishenkilöiden raha-asioissa siirryttiin käteisestä paljolti tilirahaan: palkat alettiin maksaa käteisen sijaan palkansaajan pankkitilille, ja maksuvälineenä alkoivat yleistyä "käyttösekit". Käyttötilin haltija sai pankistaan omin tunnistustiedoin esipainettuja sekkilomakkeita 25 kappaleen sekkivihkoina. Sekkiin kirjoitettiin rahamääräksi joko ostosten summa tai korkeintaan sata markkaa, jolloin vaihtorahan sai ostospaikan kassasta käteisenä. Pankit olivat sitoutuneet lunastamaan enintään 100 markan suuruiset, muodollisesti oikein täytetyt käyttösekit tarkastamatta sekinkäyttäjän henkilötietoja tai pankkitilillä olevaa katetta. Kauppaliikkeissäkään ei sadan markan sekin esittäjältä siksi yleensä kysytty henkilötodistusta. Kokonainen 25 käyttösekin vihko edusti siis varkaalle 2 500 markan luvatonta käyttömahdollisuutta, ja varkaan rahankäytöstä vastasi sekkivihon laillinen omistaja, jos sekit olivat joutuneet vääriin käsiin tämän huolimattomuuden takia. Asuntomurroissa ja ryöstöissä anastetuista sekeistä vastasi sen sijaan pankki.


title: Sekki

text: Sekin käytön huippuvuosi oli 1984, jolloin Suomessa kirjoitettiin 72 miljoonaa sekkiä. Sekin keskimääräinen summa oli 5 000 markkaa. 1980-luvun puolivälin jälkeen maksukortit syrjäyttivät sekin vähittäiskaupassa. Vuonna 1988 sekkilomake tuli maksulliseksi, eikä 1990-luvun puolivälissä sekkejä enää sanottavasti käytetty kotitalouksien kulutusmenojen maksamiseen. Vuonna 1997 pankit poistivat aiemmin käytössä olleen 1 000 markan sekkitakuun. Tälloin varmentamattoman sekin vastaanotto jäi vastaanottajan riskiksi, minkä piti poistaa sekin käyttö vähittäismaksuista kokonaan.


title: Sekki

text: Yritysten käytössä sekki pysyi pidempään. 1990-luvun puolivälissä sekkiä käytettiin erityisesti pankkien välisissä isoissa rahansiirroissa ja arvopaperikaupassa. Tälloin vältyttiin tilisiirron arvopäiväviiveeltä. Sekin keskikoko vuonna 1996 oli 270 000 markkaa.


title: Sekki

text: Vuonna 2016 Suomessa lunastettiin noin 70 000 sekkiä. Sekin keskimääräinen arvo oli noin 30 000 euroa.


title: Sekki

text: Suomessa sekkien käyttöä sääntelee shekkilaki (244/1932). Sekki on esitettävä maksettavaksi kahdessakymmenessä päivässä (asettamisesta eli päiväyksestä) tai, milloin sekki on asetettu jossakin Euroopan ulkopuolella olevassa valtiossa, jonka rajat eivät ulotu Välimereen, seitsemässäkymmenessä päivässä.


title: Sekki

text: Sekkien käytön yleisyys on vaihdellut maittain. 1980-luvulla ”sekkimaita” olivat Yhdysvallat, Kanada, Ranska ja Iso-Britannia. Sekki oli yleinen myös Italiassa. Ns. ”pankkisiirtomaihin”, joissa pankkisiirto oli sekkiä yleisempi, kuuluivat Suomen lisäksi erityisesti Japani, Länsi-Saksa ja Sveitsi sekä myös Ruotsi, Alankomaat ja Belgia.


title: Sekki

text: 1990-luvulla sekki oli edelleen yleinen maksutapa monissa EU-maissa. Portugalissa, Irlannissa ja Ranskassa noin puolet tilimaksuista suoritettiin vuonna 1995 sekeillä. EU-maista selvimmin sekkien käyttö oli vähentynyt Isossa-Britanniassa.


title: Sekki

text: Tanskassa ensimmäinen sekki kirjoitettiin vuonna 1857. Sekki oli 1970-luvulla Tanskan supermarketeissa yleisin maksuväline. Sittemmin sekit vaihtuivat maksukortteihin.


title: Sekki

text: Yhdysvalloissa kirjoitettiin 2000-luvun alussa vuosittain noin 70 miljardia sekkiä.


title: Sekki

text: Niin sanottu "sekin varmennin" () on väärentämisen estämiseksi kehitetty laite. Niillä perforoitiin eli lävistettiin tai painettiin sekkiin sen summa, asettajan nimi tai muita turvatietoja. Perforointia tai paperin kuituihin asti imeytynyttä moniväristä turvapainatusta ei voinut helposti väärentää. Vuosina 1896–1932 Yhdysvalloissa patentoitiin noin 40 sekin varmentimen toimintaperiaatetta. Merkittäviä valmistajia olivat Todd ja Defiance. Myöhemmin turvamerkinnät kehittyivät tietokoneiden optisesti luettaviksi numerosarjoiksi tai viivakoodeiksi.


title: Sekki

text: Sekkien varmentaminen päättyi Suomessa euroon siirryttäessä.


title: Sekki

text: Kilpailujen voittajille jaetaan palkinnonjakotilaisuudessa usein isokokoinen palkintosekki – todellisuudessa vain näytöstarkoituksiin tehty suurennos tai mukaelma oikeasta sekistä, joka on valmistettu paksusta kartongista tai muovista. Varsinainen rahansiirto tehdään muulla tavoin. Maailman suurin sekki on Kuwaitissa kirjoitettu 25 metriä leveä ja 12 metriä korkea sekki.


title: Sekki

text: Sekki on muodollisoikeudellisesti samankaltainen saamisasiakirja kuin vekseli. Sekin ja vekselin käyttötarkoitukset eroavat siten, että kun vekseli on pääasiassa luottoasiakirja, sekki on maksuväline.


title: Sekki

text: Sekki sitoo allekirjoittajaansa eli sekin asettajaa mutta ei maksavaa pankkia. Vaikka pankki ei ole oikeudellisesti velvollinen maksamaan sekissä mainittua summaa, sekki on ollut käyttökelpoinen maksuvälineenä, koska maksun saamiselle on ollut suuri todennäköisyys. Se johtuu siitä, että sekillä on katepakko: sekin asettajalla on oltava pankissa varoja, joista hän voi sekillä määrätä.


title: Lavola (Muolaa)

text: Lavola (, v:een 1948 asti Лавола) on kylä Kyyrölän kunnassa Viipurin piirissä Leningradin alueella Venäjällä. Se sijaitsee Karjalankannaksella ja kuuluu alueeseen, jonka Suomi luovutti Neuvostoliitolle 1947. Suomessa Lavola kuului Muolaan kuntaan.


title: Lavola (Muolaa)

text:
Pietari Suuri lahjoitti 21. heinäkuuta 1710 kylän maa-alueen Viipurin ensimmäiselle venäläiselle komendantille, eversti Grigori Petrovits Tšernysheville. Hän ei juurikaan puuttunut talonpoikien asioihin ja säilyneiden ohjeiden mukaan hän pyrki muodostamaan järjestystä sodan autioittamalla alueella.
Lavola muuttui osaksi venäläistä lahjoitusmaajärjestelmää, jolloin veroja jouduttiin maksamaan Ruotsin kruunun sijasta Pällilän lahjoitusmaakartanolle, jonka alueisiin kylä kuului. Myöhemmin lahjoitusmaaherrojen oli vaikea käsittää talonpoikien oikeuksia ja vapauksia, jonka seurauksena Lavolaankin syntyi Lampuoti.


title: Lavola (Muolaa)

text: Isojako 1877-78 ja tiluksien mittaus 1842.


title: Lavola (Muolaa)

text: 25. huhtikuuta 1918 kylässä käytiin muutaman tunnin kestänyt tulitaistelu punaisten ja valkoisten välillä. Taistelu alkoi iltapäivällä klo 15.00 ja päättyi ennen iltaa. Kylään saapui ilmoitus sodan lähestymisestä ja kehotettiin ihmisiä suojautumaan navettaan.


title: Lavola (Muolaa)

text: Joukko aseistautuneita punaisia kulki rantatietä pitkin kohti Keskikylää ja samanaikaisesti valkoisia senaatin joukkoja oli metsänlaidassa ylläpitämässä yleistä järjestystä. Valkoiset tulivat kysymään eräästä talosta, onko kylässä punaisia, johon vastattiin ettei ole.


title: Lavola (Muolaa)

text: Ulkoa alkoi kuulua ammuntaa, johon valkoiset vastasivat navetan ikkunoista ja pihalta. Punaiset olivat varustautuneet tykillä ja he ampuivat useita kranaatteja rakennuksia kohti, joista yksi osui navetan ullakolle, jonka seurauksena kuivat rehut syttyivät tuleen, mutta suojautuneet ihmiset pelastuivat, koska navetan välipohja ei pettänyt.


title: Lavola (Muolaa)

text: Ulos tultuaan ihmiset huomasivat myös asuinrakennuksen olevan tulessa, jolloin molemmat rakennukset tuhoutuivat käyttökelvottomiksi. Sotilaiden avustamina kotieläimet pelastettiin palavasta navetasta, jonka jälkeen siviilit ryömivät tulituksen keskellä läheiseen perunakellariin suojaan. Perhe ja heidän kotieläimensä jäivät tapahtumaketjun seurauksena kodittomiksi.


title: Lavola (Muolaa)

text: Kesällä 1939 kylään majoitettiin läheisen puolustuslinjan rakentajia, josta heille osoitettiin kustakin talosta yksi huone. Lavolassa asui vapaaehtoisia linnoittajia ainakin Savitaipaleelta.


title: Lavola (Muolaa)

text: Yhteishenki kasvoi ja omistaminen muuttui toissijaiseksi arvoksi sitä myöten kun vuosi 1939 kului loppuaan. Radio toisti päivästä toiseen yhä huolestuttavampia uutisia mahdollisesta sodan syttymisestä Suomen ja Neuvostoliiton välille.


title: Lavola (Muolaa)

text: Suurin osa kylän rakennuksista tuhoutui heti talvisodan alkuvaiheessa. Kylän rakennukset poltettiin Suomen armeijan polttoryhmän vaatimuksesta sodan syttyessä 30. marraskuuta 1939. Rakennukset valeltiin polttoaineella, ja ne sytytti tuleen joko talon omistaja tai polttoryhmä. Ihmiset siirtyivät sodan jaloista turvaan sisämaahan, mutta osa palasi keväällä 1942 takaisin jälleenrakentamaan kyläänsä. Jälleenrakentamiseen saatiin lisätyövoimaa läheiseltä Savikon tiilitehtaalta, jossa toimi sotavankileiri. Sotavangeille maksettiin palkkaa heidän tekemästään työstä.


title: Lavola (Muolaa)

text: Talvisodan päättymisen jälkeen venäläiset olivat rakentaneet suurjännitelinjan Ensosta Leningradiin. Tästä linjasta vedettiin asemasodan aikana kylän aktiivien aloitteesta sähköt kylään, ensin neljään talouteen. Asemasodan aikana kylän elämään vaikutti läheinen Suulajärven lentokenttä.


title: Lavola (Muolaa)

text: Toisen maailmansodan lopputuloksena ihmiset siirtyivät Kylmäkoskelle. Kylä jätettiin lopullisesti kesäkuun puolessavälissä 1944 (11.–15. kesäkuuta) Neuvostoliiton suurhyökkäyksen aikana, jolloin Puna-armeijan yksiköitä tunkeutui Perkjärven asemakylän ja Suulajärven väliseen maastoon.


title: Lavola (Muolaa)

text: Suomalaisia sotilaita havaittiin pakenevan linjasta kymmenen hengen ryhmissä. Kylän tyhjentyminen siviileistä tapahtui melko nopeasti. Osa kotitalouksista poistui etukäteen tilatulla kuorma-autolla omaisuus mukanaan lopulliseen sijoituspaikkaansa sisämaahan ja osa taas taittoi matkaa Ristiseppälän asemalle odottamaan evakointijunaa.


title: Lavola (Muolaa)

text: Suomalaisten poistuttua, Neuvostoliitto houkutteli ja asutti kylän omilla kansalaisillaan. Erään porkkanan muodostivat asemasodan aikana rakennetut ja tyhjiksi jääneet uudet, mutta vaatimattomat asuinrakennukset, jotka palvelivat nyt Neuvostoliiton tarkoitusperiä. NL hallitus tarjosi taloudellisia etuisuuksia siirtyville kotitalouksille sekä lähtöpaikoilla että saapumispaikoilla. Etuisuuksista voidaan mainita verohelpotukset, lainojen anteeksi antaminen, siemenvilja ja ilmaiset asunnot. Neuvostoliitto nimesi kylän vuonna 1948 Nagarnojeksi "Nagarnoje".


title: Lavola (Muolaa)

text: Kylän evakoinnin jälkeen ensimmäinen varsinainen omatoimimatka kylään tehtiin elokuussa 1982 Reino Sintosen (s. 1931) aloitteesta, jolloin selvisi kylän säilyneen ennallaan. Perkjärvelle johtavan tien leventäminen ja perusparannus oli parhaillaan käynnissä. Liikkuminen alueella omalla henkilöautolla oli vapaata. Paikka löydettiin Savikon entisen tiilitehtaan korkean savupiipun avulla, josta oli helppo suunnistaa oikeaan paikkaan. Kunnollista karttaa ei ollut käytettävissä, vaikka sellaista yritettiin etukäteen hankkia.


title: Lavola (Muolaa)

text: Matkan tarkoituksena oli tarkastaa kylän ja omaisuuden kunto. Motiivina oli myös tarkastaa kuulopuheita, joista erään mukaan Perkjärvi olisi kuivattu, mutta paikan päällä todettiin ettei tieto pitänyt paikkansa. Lavolanlahdesta kuitenkin huomioitiin vesirajan olevan huomattavasti kauempana kuin ennen. Arvio perustui kiessikiven sijaintiin.


title: Lavola (Muolaa)

text: Taloissa havaittiin asuvan ihmisiä, jotka harjoittivat maa- ja karjataloutta vanhan suomalaisen mallin mukaisesti.


title: Lavola (Muolaa)

text: Neuvostoliitossa Lavola kuului Perkjärven kyläneuvostoalueeseen. Venäjällä vuonna 2006 voimaan astuneessa kuntauudistuksessa Perkjärvi ja Lavola sen mukana muuttui osaksi Kyyrölän kuntaa.


title: Lavola (Muolaa)

text: Lavolan kokonaispinta-ala vuonna 1936 toimitetun maanmittauksen mukaan on 388,69 hehtaaria, josta peltoa noin 96,45 ha, niittyä 0,34 ha ja metsää 291,86 ha. Kylä sijaitsee aivan Muolaanjärven eteläkärjessä ja rajoittuu siten Lavolanlahteen. Naapurikyliä ovat länsipuolella Perkjärvi, itäpuolella Parkkila, etelässä Ilola Suulajärven rannalla ja pohjoispuolella Vihola. Viipurin kaupunkiin on matkaa 50 km, Perkjärven rautatieasemalle 10 km ja Pietarin keskustaan 90 km.


title: Lavola (Muolaa)

text: Ensimmäinen Sintonen asettui kylään vuonna 1710-23. He ryhtyivät asuttamaan syystä tai toisesta autioksi jäänyttä entistä ruotsalaisen luutnantin ja kahden ratsumiehen jättämää taloa. Kyläyhteisö kasvoi 104 henkilöön vuoteen 1939 mennessä. Kylän pääelinkeinoja olivat maa-, metsä- ja karjatalous, sekä vähemmissä määrin kalastus. Kylässä oli Juho ja Ville Sintosen esikuvatila. Kylässä oli oma kauppa ja seppä.


title: Lavola (Muolaa)

text: Nykyisin kylässä asuu venäläisiä ja ukrainalaisia, joista suurin osa on pietarilaisia kesäasukkaita. Kylässä harjoitetaan pienimuotoista maidontuotantoa sekä pelloilla perunan ja kaalin viljelyä. Maatalous on suomalaistyyppistä perheviljelyä. Maito myydään tilalta suoraan lähialueelle.


title: Lavola (Muolaa)

text: Suurin osa Asemasodan aikana rakennetuista rakennuksista on edelleen pystyssä ja käytössä. Näkyvimmät rakennukset ovat kivinavetta ja tiilinen päärakennus, jotka säilyivät sota-ajan ja sen jälkeisen venäläistämiskauden lähes alkuperäisinä. Kivinavetan katto romahti 2008 ja rakennus purettiin kesällä 2009. Järvimaisema on houkutellut venäläisiä rakentamaan 2000-luvulla datšoja kylän maastoon.


title: Lavola (Muolaa)

text: Kylästä on suora linja-autoyhteys Perkjärven asemalle, Kyyrölään ja Viipuriin.


title: SVT (täsmennyssivu)

text: Lyhenne SVT voi tarkoittaa seuraavia asioita:


title: Kirjat Malakhi

text: Kirjat Malakhi (), on kaupunki Israelissa eteläisellä hallintoalueella. Sen väkiluku on 20 600. Israelin entinen presidentti, Moshe Katsav on ollut kaupungin pormestari.


title: Kirjat Malakhi

text: Kirjat Malakhi perustettiin 1951. Kaupungin nimi tarkoittaa "Enkelten kaupunkia", koska suuri osa sen rahoituksesta tuli Los Angelesin juutalaisyhteisöltä.


title: Henny Waljus

text: Henny Amalia Waljus (myös Valjus, oik. Waljus-Edelmann; 15. syyskuuta 1907 Liperi – 29. toukokuuta 1991 Helsinki) oli suomalainen näyttelijä, joka oli tunnustettu kansannaisten ja vanhojenpiikojen virtuoosimainen esittäjä.


title: Henny Waljus

text: Waljus oli tunnettu teatterinäyttelijä, joka teki pitkän ja merkittävän uran Suomen Kansallisteatterissa. Hänellä oli paljon vanhanpiian rooleja niin teatterissa kuin elokuvissakin, joissa hän esiintyi kaikkiaan noin nelisenkymmentä kertaa.


title: Henny Waljus

text:
Waljuksen ensimmäinen elokuvarooli oli viiksekäs nainen junassa elokuvassa "Rovastin häämatkat" (1931). Hänet muistetaan etenkin roolistaan leskirouva Alma Skrofina Mika Waltarin romaaniin pohjautuvassa rikoselokuvassa "Kaasua, komisario Palmu!" (1961). Hänellä oli nimiosa Kersti Bergrothin karjalaisidyllin "Anu ja Mikko" ensimmäisessä elokuvasovituksessa vuodelta 1940. Waljus esiintyi myös esimerkiksi elokuvissa "Linnaisten vihreä kamari" (1945), "Ruusu ja kulkuri" (1948), "Katupeilin takana" (1949), "Ratavartijan kaunis Inkeri" (1950), "Niskavuoren Aarne" (1954), "Jokin ihmisessä" (1956), "Kankkulan kaivolla" (1960) ja "Pikku Pietarin piha" (1961). 1960-luvulla Waljus näytteli äitiä televisiosarjassa "Tuulensuun tuvassa".
Henny Waljus sai Pro Finlandia -mitalin 1958. Kansallisteatterista hän jäi eläkkeelle vuonna 1977. Hän kuoli 83-vuotiaana, ja hänet on haudattu Helsinkiin Malmin hautausmaalle kortteliin 10-17-232.


title: Henny Waljus

text: Waljuksen isä oli polvijärveläinen seppä ja ilmailun pioneeri Adam Wallius.


title: Elektroninen demokratia

text: Elektroninen demokratia, tunnetaan myös termeillä e-demokratia, digitaalidemokratia, digitaalinen demokratia ja sähköinen demokratia, tarkoittaa informaatioteknologian ja tietokoneavusteisten viestintävälineiden hyödyntämistä poliittiseen keskusteluun, päätöksentekoon ja (edustuksellisessa demokratiassa) edustajien valintaan. Myös termiä teledemokratia on käytetty jolla viitataan useimmiten 1990-luvun puolivälissä ja sitä ennen tapahtuneisiin kokeiluihin, joissa tietotekniikkaa ja puhelinteknologiaa käytettiin hyväksi. E-demokratia -termiä käytetään usein erotukseksi perinteisemmästä poliittisesta ja demokraattisesta toiminnasta erityisesti edustuksellisessa demokratiassa, jossa käytetään pääosin perinteisiä viestintävälineitä, kuten kokouksia tai yksisuuntaisia joukkotiedotusvälineitä.. Tieteenaloista elektronista demokratiaa tutkivat ainakin politiikan tutkimus, tietojärjestelmätiede, kommunikaatiotutkimus, sekä systeemiteoria.


title: Elektroninen demokratia

text:
Informaatioteknologiaa voidaan käyttää hyväksi eri tavoin järjestetyissä demokraattisissa yhteiskunnissa ja yhteisöissä. Van Dijk
jaottelee elektronisen demokratian mallit kahden tekijän mukaan:


title: Elektroninen demokratia

text:
Näistä lähtökohdista käsin Van Dijk toteaa edelleen, että informaatio- ja kommunikaatioteknologia voi esiintyä neljällä erityyppisellä tavalla elektronisen demokratian eri malleissa ja prosesseissa:
Van Dijk (2000) myös toteaa, että ihmiset voivat muodostaa omia yhteisöjään, joiden sisällä he voivat hyödyntää Internetin kommunikaatiomahdollisuuksia keskenään, autonomisesti.


title: Elektroninen demokratia

text: Hieman samantyyppisen luokittelun esittää myös Bellamy, lisäten suoraan demokratiaan pohjautuvan kyberdemokratia-mallin. Bellamyn mukaan neljä elektronisen demokratian mallia ovat:Näihin malleihin lisäten Päivärinta ja Sæbø ehdottavat löytämiensä esimerkkitapausten pohjalta niin sanottua partisaanimallia (), jossa tietoverkkojen ja mobiiliteknologian avulla tapahtuva keskustelu ja ihmisten mobilisointi on suunnattu arvostelemaan ja muuttamaan vallitsevaa, usein epädemokraattiseksi kyseisten toimijoiden mielestä katsottua, hallintorakennetta. Partisaanimallissa poliittisen keskustelun suhde itse päätöksentekoprosessiin ei ole selkeästi määritelty, vaan vaikutus on epäsuora, perustuen esimerkiksi yleisen mielipiteen aikaansaamaan paineeseen.


title: Elektroninen demokratia

text: E-demokratian juuret ovat tietokoneavusteisten äänestysjärjestestelmien kehittämiseksi tehdyssä työssä 1970-luvun alussa. Vuonna 1970 Murray Turoff kehitti ohjelmiston Delphi-tutkimusmenetelmän tueksi, joka sisälsi toiminnot käyttäjien tekemien keskusteluavausten selailemiseksi, niistä äänestämiseksi, ja äänestystulosten katselemiseksi. Vuonna 1973 New Yorkissa järjestettiin ensimmäinen elektroninen "kaupunkikokous" (), jossa kaupunkisuunnitteluyhdistys keräsi mielipiteitä kaupunkisuunnitteluun isolta joukolta kaupunkilaisia, pohjautuen "vuorovaikutteiseen" televisioon ja puhelimella annettavaan palautteeseen. Samana vuonna Ned Crosby järjesti puhelimen välityksellä toimineita "kansalaispaneleita" Minnesotan osavaltiossa, Yhdysvalloissa ja Peter Dienel Wuppertalissa, Saksassa, joissa äänien käsittely oli tietokoneohjattua. 1978 Havaijin yliopistossa tutkijat Ted Becker ja Christa Slaton toteuttivat Televote-nimisen järjestelmän, jolla kerättiin mielipiteitä sadoilta osallistujilta. Vuonna 1981 he lanseerasivat "teledemokratia"-käsitteen samaista hanketta edelleen kehittäessään.


title: Elektroninen demokratia

text: Kenties ensimmäinen www-pohjainen e-demokratiahanke on Minnesotassa heinäkuussa 1994 perustettu "MN E-Democracy"-sivusto. Sivuston perusti tuolloin 25-vuotias julkishallinnon opiskelija Steven Clift, joka oli kiinnostunut informaatioteknologian mahdollisuuksista ja vaikutuksista hallintoon ja poliittisiin prosesseihin. Sivusto perustui Listserv-teknologiaan, jossa sivustolle saattoi rekisteröityä ja viestiä sähköpostin avulla, ja www-sivusto koostui sitten keskustelunavauksista ja vastauksista. Sivuston tarkoituksena oli parantaa ihmisten mahdollisuuksia saada informaatiota Yhdysvaltain osavaltioiden ja edustajahuoneen vaaleihin marraskuussa 1994. Steven Clift jopa piti itseään hetken koko "e-demokratia"-käsitteen keksijänä, kunnes totesi jonkun kirjoittaneen aiheesta tuolla nimellä jo vuonna 1987. Joka tapauksessa MN E-democracy -sivusto oli ensimmäinen paljon huomiota saanut e-demokratia -nimikkeen alla toteutettu www-sovellus.